Elak Tanaman Diserang Lalat Putih, Ini Cara Buat Racun Organik Paling Mudah

Kalau tanam pokok cili, tomato dan terung di rumah, pasti masalah yang sering dihadapi adalah serangga perosak menyerang tanaman sehingga hancur. Pening kepala dibuatnya bila semua cara sudah digunakan tetapi masih lagi gagal untuk ‘menghalau’ mereka.
Bagi mengelakkan perkara ini berlarutan, apa kata anda cuba buat racun organik sendiri seperti dilakukan oleh Syamimah untuk tanamannya. Cara buat racun organik yang dikongsikan mudah kerana hanya menggunakan tiga bahan di dapur sahaja tapi hasilnya? Memang lumayan!

Baca juga: Wah! Tanam Bawang Putih Guna Cara Macam Ni Lebih Menjadi Rupanya…
CARA BUAT RACUN ORGANIK ELAK TANAMAN DISERANG LALAT, SIMPLE!

Dijamin selamat, mudah dan murah.

Bahan-bahan:

1 labu bawang putih
6 biji cili padi
300ml air

Cara penyediaan:
1. Kisarkan semua bahan di atas.
2. Peram bahan yang dikisar selama 24 jam. Tutup dengan kain untuk elak serangga masuk.
3. Selepas 24 jam, tapis bahan tadi dan ambil patinya sahaja. Hampas kisaran boleh ditabur pada tanaman.
4. Untuk tahan lama, lebihan pati boleh simpan dalam peti ais. Pastikan label dulu, takut terminum!

Untuk kegunaan semburan:
– Pastikan tambah 1 liter air ke dalam 60ml pati.
– 1 sudu makan minyak masak
– 1 sudu teh pencuci tangan
*Sedia untuk digunakan.
Tips untuk semburan:

1. Sembur masa lewat petang. Dalam pukul 6 petang ke atas sebab sifat semula jadi serangga perosak aktif pada waktu malam. Jadi sembur waktu lewat petang adalah paling sesuai.
2. Fokus sembur pada bahagian bawah daun sebab dekat situ tempat ‘mereka’ berhimpun.
3. Gunakan nozzle semburan yang paling halus ataupun yang berkabus adalah lebih baik.
4. Sembur seminggu sekali. Sekiranya pokok diserang teruk, sembur selang 2 hari sehingga serangga hilang.
5. Apabila pokok dah masuk peringkat berbuah, sembur lebih kerap sebanyak 3 kali seminggu sebab pada peringkat ini, pokok akan lebih senang diserang perosak.
Cara ini memang berkesan untuk menghalau serangga perosak. Yang penting kena rajin dan konsisten sembur. Selamat mencuba!
Sumber: Facebook Syamimah Binti Ismail


Stres Rumput Asyik Tumbuh? Guna Cara DIY Racun Rumput Di Bawah, Settle!

“Hmm macam mana cara buat racun rumput ya…”
Sakit betul mata bila tengok rumput penuh di halaman rumah yang tumbuh di celahan batu dan simen. Kalau upah orang cabut, mahal pula kosnya maka terpaksalah cabut sendiri sahaja sampai sakit pinggang. Adoi!

Jadi, jalan penyelesaian adalah buat sendiri sahaja racun rumput seperti yang dikongsikan oleh Hamidah Saad di laman Facebooknya. Nak tahu macam mana cara buat racun rumput menggunakan bahan di rumah sahaja? Kena baca artikel di bawah. Sekali sembur, terus rumput mati.
Baca juga: Tak Payah Beli Mahal-Mahal, Ini Cara DIY Pasu Pemanggang Ayam

CARA BUAT RACUN RUMPUT SENDIRI GUNA BAHAN DI RUMAH

Bahan-bahan:

Garam kasar
Sunlight
500ml air
Bekas
Sabun serbuk
Ragi
Corong
Sudu kecil
Baldi kecil

Cara penyediaan:
– Isikan 500ml air ke dalam baldi.

– Masukkan 6 biji ragi dan hancurkan.

– Masukkan sunlight 1/2 scoop, sabun serbuk 1 scoop dan garam kasar 3 sudu. Kacau hingga sebati.

– Guna penapis untuk masukkan ke dalam botol dan boleh mula menyembur rumput yang tumbuh di celahan simen atau batu.

Hasil setelah biarkan semburan selama enam hari. Rumput mati sendiri tanpa perlu dicabut.

Mudah kan? Hanya sembur sekali sahaja dan biarkan sehingga rumput mati. Tak perlu sembur setiap hari ya. Selamat mencuba!
Sumber: Facebook Hamidah Saad


Ini Cara Buat Roti Pattaya Viral Yang Sedap & Kenyang. Cuma Guna 3 Bahan, Simple Je!

“Musim-musim PKP ni hampir tiap-tiap hari dah memasak sampai dah tak tahu nak masak apa…”
Haa, mesti ramai mengeluh macam ni kan sebab dah rasa kering idea nak sediakan makanan untuk famili dekat rumah yang asyik lapar tu. (Termasuklah kita sekali.)

Terbaru, resepi Roti Pataya menjadi perhatian netizen dengan cara olahan yang cukup mudah tapi nampak sangat menyelerakan.
Roti Pataya ni lebih kurang macam nasi goreng Pattaya lah, di mana nasinya dibungkus dengan telur. Cuma dalam kes ni, rotinya yang dibungkus dengan telur. Lepas tu bubuh pulak inti dekat dalam roti tu. Fuh, nampak sedap betul!

Jom tengok cara buat Roti Pataya oleh Nurul Ab Aziz ini. Tak susah pun, 3 bahan je tau!

Resepi Roti Pataya 3 Bahan
Memandangkan waktu PKP ni ramai yang baru belajar ke dapur, atau ada yang dah tak ada idea nak masak apa… Jom kita buat Resepi Roti Pataya 3 bahan sahaja guys!
Bahan-bahannya:

Roti 2 keping
Sardin
Telur 2 biji

Cara-cara
Roti guna 2 keping je makan dua orang boleh kenyang. Ada bahan jalannn. Takde roti tu buat le sendiri. Ada rezeki ada laa. Simple.
1. Patayakan Telur

Mula-mula kita pecah telur dalam mangkuk dan kacau guna garfu.
Lepas tu panaskan kuali biasa atau non-stick pan, bubuh minyak sikit. Tuang telur tu dan bagi rata macam ni.
2. Bubuh Roti & Sardin

Kemudian ambil roti bubuh atas telur. Atas roti tu bubuhlah sardin.
Nak buat versi basah sikit pun boleh. Letaklah sardin bersama sedikit sos kuahnya. Letak mayonis.
Kalau suka nak bubuh cheese tu bolehlah jugak, optional kalau ada dan kalau korang suka.
Saya punya versi sederhana je, kebetulan memang masak sardin so saya ambil 2 ekor sardin yang dah masak / diperasakan dan tambah sedikit bawang merah + cili + sos cili.
3. Tutup Dengan Sekeping Roti

Kemudian ambil sekeping lagi roti dan tutup di atasnya. Macam buat sandwich tu.
4. Lipat Telur

Seterusnya lipatkan telur tu bagi dia jadi pattaya.
Nanti jadilah bentuk segiempat macam ni. Lepastu terbalikkan kejap dan angkat.
5. Siap!

Taraa! Dah siap bolehlah belah tengah dia dan hidang. Atas tu bubuh sos atau mayonis ikut suka.

Kalau nak terus letak mayonis dan sos dalam tu pun boleh.
P/S: Kalau tak suka sardin, nak ganti sardin dengan Tuna, serunding atau apa-apalah ikut kreativiti dan bahan yang ada dekat rumah. Asalkan jangan membazir ok.
Simple Tapi Confirm Sedap & Kenyang
Bolehlah buat kudapan petang-petang kan?
Ok selamat mencuba dan jangan lupa terus kekal positif.
Yang penting, teruskan kekal di rumah. Sambil tu bolehlah cuba resepi-resepi baru macam roti pataya ni.
*Resepi roti pattaya ini dikongsikan oleh Nurul Ab Aziz menerusi Facebook Masak Apa Hari Ni (MAHN). Sebarang pertanyaan atau maklumat lanjut boleh terus rujuk post asal beliau di SINI.


Jangan Buang Nasi Lebih. Ini Cara Buat Rice Ball Yang Mudah & Sedap

“Alahai, banyaknya nasi lebih hari ini. Tak tahu pula masing-masing dah makan di luar tadi. Nasi semalam masih ada dalam peti sejuk. Ni bertambah lagi. Apa resepi lain yang aku boleh buat selain nasi goreng ya?”
Perkara begini memang biasa berlaku. Sampai satu tahap, kita pun dah jemu nak makan nasi. Perkongsian kali ini adalah oleh Puan ‘Az Shafiqah Ira yang akan menunjukkan bagaimana cara buat rice ball menggunakan nasi lebih. Menurut beliau, bila ada nasi lebih, kalau buat rice ball ini, memang laju saja ia habis dimakan.

Menariknya, ia memang sangat mudah, tapi cukup menyelerakan. Kalau ada anak-anak tak suka makan nasi pun, tentu mereka akan makan rice ball ini. Jadi, jom kita tengok caranya.
Cara Buat Rice Ball, Langkah Demi Langkah
Beginilah cara buat rice ball, ada langkah bergambar untuk anda ikut dengan senang.

1. Panaskan Nasi
Mula-mula, panaskan sedikit nasi. Kalau ia terlalu kering, campurkan sedikit dengan air. Kemudian, letakkan seketul ayam di tengah-tengah.

2. Kepalkan
Kepalkan nasi dengan menggunakan plastic wrap hingga menjadi bebola. Kemudian, masukkan ke dalam peti ais sekejap.

3. Sediakan Bahan Seterusnya
Sementara menunggu nasi mengeras, sediakan bahan untuk proses seterusnya.

Tepung
Telur
Breadcrumb

Bila dah keras begini, bolehlah kita mulakan proses seterusnya.

4. Golek Dalam Tepung
Seterusnya, golekkan bebola tadi ke dalam tepung.

5. Celup Dalam Telur
Selepas itu, celupkan pula dalam telur. Tapi, jangan lama sangat ya. Nanti terburai pula.

6. Salut Bread Crumb
Kemudian, akhir sekali salutkan bebola tadi dengan bread crumb.

Macam inilah hasilnya.

7. Goreng
Sekarang, dah siap untuk digoreng. Panaskan kuali, tunggu api panas dan gorengkan seperti biasa.

Siap!
Lepas diangkat dan ditoskan minyaknya, boleh hidangkan. Memang lazat dimakan panas-panas. Tengok pun boleh terliur. Cicah dengan sos atau mayonis, lagi terangkat!

Boleh Guna Nasi Lemak & Nasi Goreng Juga
Macam di atas, resepi rice ball itu menggunakan nasi ayam. Anda boleh juga menggunakan nasi putih atau nasi goreng.
Macam di bawah ini, menggunakan nasi kosong. Tapi, ia agak berderai. Jadi, nasi itu digaul dengan santan kemudian diletak sambal ayam di tengah-tengah.

Yang ini pula menggunakan nasi goreng. Nampak sedap, bukan?

Resepi rice ball ini juga sesuai sangat kalau ada anak yang tak suka makan nasi, macam anak Puan yang seorang ini.

Jadi, apa lagi. Jomlah kita buat di rumah. Mesti anak-anak suka. Memang senang sangat dan tak perlu banyak bahan pun. Boleh tambah apa-apa bahan lagi yang anda suka seperti keju, daging, sambal atau apa saja.
Selamat mencuba!

*Perkongsian asal cara buat rice ball ini adalah oleh Puan ‘Az Shafiqah Ira melalui group Facebook Masak Apa Hari Ni (MAHN). Ia diterbitkan semula dengan kebenaran. Selain aktif berkongsi pelbagai resepi masakan, Puan ‘Az Shafiqah Ira juga menjual dan mengambil tempahan pelbagai jenis makanan yang menyelerakan seperti meatball cheese, potato boat, dan begedil cheese. Follow beliau di SINI.


Alamak Roadtax Koyak! Ini Cara Mohon Sticker Roadtax Rosak & Hilang Dari JPJ

Apa perkara yang penting untuk anda yang memandu kereta dan menunggang motosikal? Sudah semestinya perlu ada ‘sijil halal’ atau dikenali sebagai roadtax! Tapi, setiap kali hendak melekatkan roadtax baharu pada kereta pasti akan ada insiden yang tidak dikehendaki iaitu roadtax terkoyak dan rosak. Macam mana nak buat?
Rupa-rupanya ada cara yang anda boleh buat untuk mohon sticker roadtax yang rosak atau hilang hanya dengan pergi ke cawangan JPJ yang terdekat. Berikut merupakan langkah-langkahnya…

Baca juga: Cara Nak Bersihkan Kipas Meja Dengan Pantas, 5 Minit Siap!
CARA MOHON STICKER ROADTAX ROSAK & HILANG

Cara-caranya adalah:

1) Pegi mana mana cawangan JPJ yang terdekat.
2) Isi borang JPJ K7 (Borang Permohonan Salinan/Gantian Perakuan Pendaftaran Kenderaan atau Salinan/Gantian Lesen Kenderaan Motor atau Salinan Lesen Perdagangan Kenderaan Motor)

3) Hantar borang yang dah lengkap dekat kaunter & tunjuk IC korang
4) Untuk ganti roadtax yang hilang kena denda ya & free untuk ganti roadtax yang rosak.
(Motor)
– Semenanjung Malaysia: RM20
– Sabah: RM25
– Sarawak: RM20

(Kereta & kenderaan lain)
– Semenanjung Malaysia: RM50
– Sabah: RM25
– Sarawak: RM20
Kalau wakil boleh tak?
Boleh! Wakil kena bawa:
– Salinan IC pemilik kenderaan
– Salinan geran
– Salinan IC wakil
– Borang JPJ K7 yang dah isi
Sumber: Twitter @anissurayaaa


Cara Buat Roasted Chicken Ala Hotel Guna Air Fryer, Berkilat & Terliur!

Sebut sahaja roasted chicken, sudah pasti kita dah terbayang keenakan apabila dimakan bersama nasi ayam bukan? Tambah pula kalau tengok menu roasted chicken di hotel, berkilat semuanya! Tapi, bila tengok harga mungkin ada dalam kalangan kita yang kurang mampu untuk menjamu selera di hotel mewah.
Jangan risau, anda boleh buat sahaja roasted chicken seperti makan di hotel mewah ini hanya dengan menggunakan air fryer. Macam mana nak buat? Jom tengok perkongsian resepi di bawah.

Baca juga: 6 Resepi Kek Guna Air Fryer, Tiap-Tiap Hari Boleh Buat Kek!
CARA BUAT ROASTED CHICKEN ALA HOTEL GUNA AIR FRYER, BERKILAT!

Bahan-bahan:

– Daging ayam
– Bawang putih (dicincang)
– Serbuk lada hitam
– Sos tiram
– Kicap
– Gula
– 1 sb Tepung jagung
Cara penyediaannya:
1.Pilih beberapa ketul ayam. Bahagian thigh adalah amat disarankan.

2.Masukkan bawang putih, lada hitam, sos tiram, kicap dan gula.

3.Masukkan tepung jagung, gaul rata. Perap selama 30 minit.

4.Bakar 180C selama 20 minit. Alihkan dan bakar lagi 10 minit.

5. Siap!

Sumber: Nahar Effendy Noordin


Resepi Chocolate Raisin Loaf Ala Roti Gardenia Guna Bread Maker, Terlajak Gebu!

Buat anda yang merupakan peminat roti pastinya akan menggemari bread loaf yang dikeluarkan oleh jenama roti di pasaran. Tapi, setiap kali nak beli jenis roti yang digemari setiap kali itulah akan kehabisan stok. Antara yang menjadi kegemaran orang ramai adalah jenis bread loaf yang sangat sesuai dipelbagaikan menunya.
Jadi, inilah masanya untuk anda buat bread loaf sendiri di rumah supaya anda mendapat kepuasan berganda! Jom cuba.

MACAM MANA NAK BUAT BREAD LOAF?
Kalau anda sukakan Gardenia Delicia Choc Raisin Bread atau Massimo Ricco Chocolato, anda patut cuba resipi homemade loaf ini. Sangat sedap, lembut dan gebu! Saya ikut resipi di bawah cuma saya letak serbuk koko satu setengah sudu besar.
Resipi memerlukan roti dibakar terus dalam bread maker. Tapi saya cuma gunakan bread maker untuk menguli dough saja. Selepas itu, saya keluarkan dough, letakkan dalam baking tin dan tunggu naik lebih kurang satu jam. Saya bakar dalam oven suhu 170c selama 20-25 minit. Kalau nak roti lebih cantik dan light crust, terus bakar dalam bread maker jer. Simpan roti beberapa jam dalam bekas bertutup sebelum makan. Roti akan jadi lebih lembut dan teramat gebu!

350 gram tepung roti
80 ml susu segar
1 sudu kecil garam
1 sudu kecil cocoa powder
25 gram gula kastor
1 sudu kecil instant yis
15 gram butter
air (1 biji telur + air = 185ml) mililiter tau, bukan berat gram. Sebab ada campuran telur ni.
50 gram coklat chip atau chocolate bar dipotong
kismis sesuka hati.
Cara buat roti menggunakan bread maker

1.Onkan pada function loaf, setkan pada 1.5 lb setting dan pilih crust light.
2.Masukkan semua bahan kecuali 50 gram coklat bar @ coklat chip tadi.
3.Tekan on dan biarkan je mesin menguli.
4.Nanti akan ada masa untuk mesin berbunyi menandakan kena masukkan coklat chip, atau bijirin atau coklat bar, atau kismis.
5.Siap!

6. Panas-panas tu keluarkan dan sapu butter seluruh roti untuk jadikan crust die lembut sikit.

Sumber: Zuraita Mohd Anua


Roti Tak Habis Jangan Buang, Boleh Buat Jejari & Roti Goreng Berinti Untuk Anak-Anak

“Roti nak dekat expired dah, banyak lagi nak buat apa eh…”
Roti masih banyak tapi yang dah nak dekat expired janganlah dibuang. Hal ini kerana anda boleh buat jejari roti atau roti goreng untuk anak-anak pula. Dah nak hujung minggu ni, boleh cuba resepi jejari roti berintikan telur dan isi ketam dekat rumah. Mesti anak-anak suka!

BAHAN-BAHAN YANG DIGUNAKAN

1.Roti : sila la leperkan dengan cara apa sekalipun haha

2. Tepi-tepi roti tu potong tapi jangan buang tau

3. Crab stick (sosej pun boleh)
4. Telur rebus
5. Telur sebiji untuk salut roti
6. Serbuk roti
MACAM NAK BUAT? SENANG JE!
1. Susun atas roti tu satu-satu ikut suka kita nak susun macam mana

2. Pastu kepitkan roti tu..ciksu gam pakai telur tu ja..sapu tepi-tepi tu pastu penyek guna jari i yang kurus ni

3. Salut dalam telur

4. Salut dalam serbuk roti pulak

5. Tadaaaaaa! Siap

6. Macam ini la rupanya

7. Ini hat tepi-tepi roti tu jangan buang tau. Celup sekali dalam telur tu

8. Pastu salut dengan serbuk roti

9. Sila la goreng dalam minyak yang penuh cahaya keimanan. api jangan kuat sangat takut hitam pulak roti tu kepanasan

Sumber : Suryati Abd Talib


Cara Buat Roti Pandan Gula Melaka Macam Roti Gardenia Viral

Sejak kebelakangan ini, memang viral di laman media sosial tentang roti pandan gula melaka Gardenia keluaran baharu yang mempunyai rasa gula melaka pandan. Bukan itu sahaja, semua pasaraya yang menjual roti ini pun kehabisan stok gara-gara mendapat permintan pelanggan yang tinggi!
Jadi, asyik sold out sahaja tekak pun dah lama teringin nak merasa bukan? Oleh itu apa kata anda buat sendiri roti pandan macam roti pandan Gardenia ini di rumah. Memang sama!

Baca juga: Cara Tempah Roti Gardenia Secara Pukal Untuk Doorgift Majlis Perkahwinan
CARA BUAT ROTI PANDAN GULA MELAKA MACAM ROTI GARDENIA
Salam semua. Hari ni saya buat tiruvasi. Roti pandan gula melaka. Jom kita start.

BAHAN-BAHAN
500g Tepung roti
15g Tepung susu
15g Tepung ubi
14g Kelapa parut
8g Garam
50g Gula kastor
11g Yis kering
5g Bread improver *optional
10g Pandan paste
40g Shortening
330g Air tapis
30g Gula melaka
Cara-Cara
1. Masukkan kesemua bahan kering ke dalam mixer (kecuali gula melaka). Seterusnya masukkan air dan pandan paste dan uli pada kelajuan perlahan

2. Selepas doh terbentuk, masukkan shortening dan uli pada kelajuan sederhana sehingga doh “fully developed”
3. Pindahkan doh ke atas meja dan bahagikan doh kepada 2 biji. Anggaran 480g sebiji

4. Gelek doh dan taburkan gula melaka di atasnya. Anggaran 15g setiap doh.

5. Gulung doh dari atas ke bawah dengan kemas

6. Pindahkan doh kedalam loyang pembakar. Saya pakai saiz 20cm x 10cm x 10cm

7. Kembangkan doh sehingga 3/4 ketinggian doh. *tadi saya biarkan kembang lebih sikit.

8. Bakar pada suhu 180-200 darjah selsius selama 30-40 minit. (Bergantung kepada oven masing-masing). Siap!

Selamat mencuba!
Sumber: Ritzuwan Syde


Tips Jimat Sabun Pencuci Pinggan Guna Garam, Dari 1L Jadi 5L

Kadang-kadang rasa baru je beli sabun pencuci pinggan tu, tengok-tengok sekejap je dah nak habis kan?
Wah, rupanya ada cara yang lagi jimat untuk buat sabun basuh pinggan ni sendiri. Guna garam je!

Begitulah yang dikongsikan oleh Puan Khalijah Ishak menerusi Facebook Masak Apa Hari Ni (MAHN).
Katanya daripada 1L tu, bancuh dengan air dan garam boleh dapat 5L lagi! Dan tetap boleh guna untuk basuh pinggan dengan berkesan.

Jom tengok cara yang beliau kongsikan ini selengkapnya.

Cara Buat Sabun Basuh Pinggan DIY. Lebih Jimat, Dapat Banyak!
Nak ucap terima kasih banyak-banyak dekat sis yang kongsi tips buat sabun basuh pinggan hari tu.
Dahlah baik sudi pulak share ilmu. Saya pun dah cuba.
Memang berbaloi sebab dahlah beli sabun Sunlight ni masa tengah offer. Bila buat macam ni dapat pulak lagi 5liter.

Ini cara buatnya.
Bahan-bahan

Sunlight lime hijau pekat 1L
5L air
Secawan garam halus

Cara
Sunlight lime hijau pekat 1000ml campur 5liter air dan secawan garam halus
Bancuhkan dan akan dapat warna hijau muda macam ni.

Buih tu punya banyak ibarat buih di lautan.

Dari 1L Dapat Lagi 5L. Serius Jimat!
Mudah kan?
Yang penting dapat jimat banyak. Cubalah buat kalau tak percaya.
Hari yang sendu terus terasa ceria.
Cuma bermodalkan garam halus saja. Memang menarik.
Selamat mencuba!

*Kredit: Facebook Khalijah Ishak


Cara Buat Sabun Mandi Guna Pokok Aloe Vera, Kalau Gawat Ekonomi Pun Jimat Ni!

Aloe vera atau lebih dikenali sebagai pokok lidah buaya adalah antara tumbuhan semulajadi yang paling banyak khasiat kepada manusia sama ada untuk kegunaan luaran mahupun dalaman. Dalam kegawatan ekonomi kini, semua barang perlu digunakan dengan cermat agar tidak membazir.
Pada kali ini, satu perkongsian oleh pengguna Tiktok @khai_jimat mengenai proses pembuatan sabun mandi dengan menggunakan aloe vera.

Baca juga: Resipi Simple Buat Chili Oil Macam Restoran ‘Chinese Food’, Pasti Menjadi & Tahan Lama!

TIPS BUAT SABUN MANDI DARIPADA ALOE VERA
Bahan-bahan:

Aloe vera
Sodium hydroxide
Minyak bijan
Pewarna

Ambil aloe vera dan potong untuk ambil isi dalamnya sahaja. Isi dalamnya jernih seperti gel.

Isi tersebut perlu blender sehingga menjadi hancur seperti air.

Selepas itu, tuangkan dalam satu bekas dan biarkan sehingga buih-buih itu hilang.

Lalu, masukan dalam freezer selama satu malam kerana mudah untuk proses membuat sabun nanti.

Apabila aloe vera dah beku, bermula proses pembuatan sabun. Mula-mula letakkan sodium hydroxide ke dalam bekas.

Kemudian, terus masukan aloe vera yang beku itu. Sodium hydroxide ini bersifat panas jadi senang untuk aloe vera tadi cair. Teruskan kacau sehingga ia jadi cair.

Apabila aloe vera sudah sebati dengan sodium hydroxide tersebut, masukan pula minyak kepala. Lebih elok minyak kelapa dara kerana sesuai untuk sabun mandi dan minyak kelapa dara ini pun ada kelebihan dan vitamin yang tersendiri. Teruskan kacau sehingga sebati.

Letakkan pewarna tambahan mengikut citarasa masing-masing. Dan terusnya kacau sehingga ia pekat dan likat.

Proses terakhir, apabila adunan sudah pekat dan likat, luangkan ke dalam acuan (tak kisah bentuk acuan) untuk dibentukkan sabun.

Lepas itu, letakkan pada satu tempat dan biarkan ia kering. Proses untuk keringkan dia selalunya mengambil masa 3-4 minggu yang betul-betul kering baru boleh guna sabun ini.
Dah siap! Selamat mencuba semua.
VIDEO PENUH

 @khai_jimat
Aloe Vera ni banyak khasiat nya. Korang Google sendiri la hehehe #izzgrouptiktok #izzhangroup #jimat #sabun #aloevera #lidahbuaya #fypシ゚viral #tiktokmalaysia #tiktokviral
 ♬ original sound – Khai | Jimat – Khai | Jimat

Sumber: Tiktok khai_jimat


Tips Jimatkan Sabun Pencuci Pinggan Guna Garam, Boleh Dapat Dua Botol Sabun!

Sabun pencuci pinggan adalah barangan penting yang wajib ada di dapur. Sekurang-kurangnya dua atau tiga kali sehari kita akan menggunakannya untuk mencuci pinggan mangkuk. Tetapi, para ibu mesti runsing apabila sabun pencuci cepat sahaja habis terutamanya apabila kerap digunakan dalam kuantiti yang banyak. Tak sampai seminggu dah nak kena beli baru, tak boleh jadi ni!
Oleh itu, apa kata kita cuba tips untuk menjimatkan sabun pencuci pinggan seperti yang dikongsikan di Twitter ini mungkin boleh diguna pakai. Hanya menggunakan dua sudu garam yang ditambah ke dalam botol sabun pencuci. Hasilnya, sabun mencuci lebih tahan lama, buih banyak dan pinggan mangkuk yang dicuci terutamanya yang berminyak akan menjadi lebih kesat, licin dan berkilat. Selamat mencuba!

Tips jimat cecair pencuci guna garam
Hari ini I nak share about something yang sangat berguna, I rasa suri rumah mesti suka tips ni! I dah cuba & hasilnya dari sebotol sunlight, I dapat 2 botol cecair pencuci. Jimat!

2.Okay macam korang nampak, I bahagikan sunlight kepada dua botol. Setiap botol dapat separuh cecair pencuci then I masukkan garam. Bagi sebati macam gambar kedua.

3.After dedua dah letak garam, I isi air sampai penuh dan goncang dan guna je macam biasa. Hasilnya, bukan setakat korang jimat cecair pencuci, tapi masa membasuh pun jimat.

Sebab smooth gila cuci pinggan dan periuk. Even berminyak pun, jadi kesat, licin berkilat. Puas hati I. Hahahaha. Serious bila dah buat ni, I rasa kenapa la dari dulu tak buat. Sebab terasa berbeza time cuci pinggan dan periuk belanga yang berminyak-minyak. Jadi senang nak cuci, bersih kilat. Mind blowing! So korang please try it. Jangan biar I excited sensorang.
Sumber: Ainul Nunanaaa


Cara Buat Semburan Baja Kulit Nanas, Kena Letak Air Hujan Rupanya…

Biasanya lepas kupas kulit buah nanas memang akan dibuang tanpa memikirkan kegunaan yang ada. Tapi lepas ni jangan dibuang kulit nanas tu. Nak tahu kenapa? Sebab kulit buah nanas boleh diperam dan dijadikan sebagai semburan baja untuk membuatkan tanaman lebih lebat dan subur. Cara nak buat pun mudah sahaja, boleh buat sendiri di rumah seperti yang diajar oleh Cikwan Redzuan Jelani di Facebooknya.
Baca juga: Guna Roti Lebihan Buat Baja Homemade, Tanaman Lebih Subur

CARA BUAT SEMBURAN BAJA KULIT NANAS
Isi kita makan, kulit kita recycle. Kulit nanas jangan dibuang ye sedare. Kita buat dia jadi baja organik.

Caranya:

– Letak air hujan/ mineral suku blender
– Kemudian kulit nanas tadi lepas dipotong-potong blend sikit demi sedikit sampai habis.

– Campurkan jus kulit nanas tadi dengan gula merah dan juga yakult sebotol.
* nisbah dia 1:1 sekilo kulit nanas, sekilo gula merah.

– Masukkan dalam bekas bertutup. Saya guna bekas sabun yang dah dicuci bersih je.
– Peram 2 minggu dekat tempat teduh. Buàng gas dia setiap hari. Kalau tak buang dia boleh jadi bomb tau.

– Lepas 2 minggu dah boleh guna dah. Tapis serdak nanas tadi, ambil air dia sahaja dan asingkan. Serdak tadi masukkan semula dalam botol. Peram lagi sampai dia terburai.
– Air baja yang diasingkan tadi boleh la masukkan dalam botol lain. Dah jadi pati baja.
– Nak guna, ambil 10ml pati baja tadi campur dengan 1litre air. Semburlah dekat pokok nanas. Pokok limau, jambu, terung, cili dan sebagainya pun boleh.
– Sembur waktu petang dengan kekerapan 3 hari sekali. Tak sempat, seminggu sekali pun tak apa. Janji ada baja.

Semua buah buahan yang manis boleh recycle untuk jadikan baja buah ye cuma perlukan sedikit kerajinan. Sayang kalau dibuang begitu sahaja.
Sumber: Facebook Cikwan Redzuan Jelani


Cara Buat Semburan Organik Bawang Putih, Tanaman Selamat Daripada Serangga Perosak

Kepentingan penjagaan alam sekitar telah dititikberatkan oleh masyarakat termasuk tanaman organik yang melibatkan penggunaan baja atau racun perosak yang dibuat secara organik tanpa bahan kimia yang berbahaya. Hal ini bukan sahaja diguna pakai oleh para petani tetapi suri rumah yang menanam juga menggunakannya sebagai hobi bagi kegunaan sendiri.
Bukan itu sahaja, dengan menggunakan kaedah ini dapat mengurangkan kos dan bahan boleh didapati dengan mudah kerana hanya boleh menggunakan barangan harian daripada dapur.

Baca juga: Cara Simpan Bahan Basah Hingga 4 Hari, Sesuai Untuk Berkhemah

CARA BUAT SEMBURAN ORGANIK BAWANG PUTIH
Semburan organik bawang putih.

Bahan-bahan:

Cili padi 6 tangkai
5 ulas bawang putih
Halia 3 hiris
Sesudu minyak masak
Sesudu cecair pencuci pinggan
Air paip 250ml

1. Kisar sehingga lumat bahan seperti cili padi, bawang putih, halia dan tambahkan sedikit air.

2. Tuang ke dalam bekas kedap udara, tutup dan biarkan 12 jam dalam suhu bilik.

3. Selepas 12 jam, tapis bahan-bahan yang telah dikisar.
4. Ambil 30ml pati + 1L air biasa dan masukkan ke dalam botol spray. Campur sesudu minyak masak dan sesudu cecair pencuci pinggan .Goncang kan. Sedia untuk digunakan.

5. Spray pada pokok-pokok yang mempunyai masalah kutu thrip, hama, semut dan sebagainya yang menyebabkan masalah kerinting, daun bergulung serta berlubang lubang.
6. Lakukan pada sebelah petang sahaja selepas siram pokok. Terpakai untuk semua jenis tanaman berumur sebulans setengah ke atas. Lakukan seminggu dua kali.

6. Pati semburan organik boleh disimpan ke dalam peti sejuk dan tahan untuk tempoh 3 bulan.
Selamat mencuba.
Sumber: Facebook Liyana Mohd Poad


Cara Buat Sendiri Serbuk Kunyit, Masakan Lebih Sedap & Wangi!

Penggunaan serbuk kunyit atau kunyit hidup cukup sinonim dalam masakan melayu.  Biasanya serbuk kunyit dibeli di pasar kerana lebih mudah dan cepat. Walaubagaimanapun, serbuk kunyit boleh dibuat sendiri di rumah dan rasanya lebih sedap berbanding beli. Percaya tak?
Kalau ibu-ibu nak cuba cara buat serbuk kunyit sendiri di rumah, berikut merupakan cara yang dikongsi oleh Puan Suez Tiez di laman Facebooknya. Masakan lebih wangi dan sedap! Jom cuba…

Baca juga: Petua Lebatkan Tanaman Buah Mangga Di Rumah, Kena Letak Bahan Rahsia Ini Rupanya
CARA BUAT SENDIRI SERBUK KUNYIT, MASAKAN LEBIH SEDAP

Beberapa hari lepas saya ada tuai kunyit dan cuba buat serbuk kunyit sendiri. Ini lah hasilnya. Dapat la 1 botol serbuk kunyit dari isi kunyit yang tak seberapa banyak tu.

Warna dan aroma kunyit buatan sendiri lebih terang dan wangi. Yang pasti ia lebih bersih dan bebas bahan pewarna, bebas pengawet dan orginal. Tak sabar nak guna untuk masak harini.
Cara-cara penyediaan:
1. Cuci sebersih-bersihnya kunyit tu guna berus. Tak perlu kupas kulitnya. Kalau guna berus pasti bersih.
2. Potong nipis-nipis dan jemur/kering kan (saya ambil masa 2 hari saja untuk keringkan sebab panas terik dari pagi sampai petang).

3. Nak cuba keringkan guna oven atau air fryer pun boleh. Ada kawan-kawan kata boleh. Saya lebih suka cara semula jadi.
4. Selepas kunyit betul-betul kering gunakan pengisar untuk bahan-bahan kering dan kisarkan kunyit tu sampai halus.
5. Kemudian tapis guna pengayak tepung. Kalau perlu ulang berkali-kali proses-proses ini sampai dapat serbuk kunyit yang dikehendaki.

Aroma dan rasa makanan memang sedap menggunkan serbuk kunyit buatan sendiri ini. Selamat mencuba!
Sumber: Facebook Suez Tiez


Cara Buat Skewer Daging Untuk BBQ, Senang & Cepat Siap!

Setiap kali hujung minggu, pasti akan ada sahaja majlis ‘makan-makan’ dimana kita mengajak jiran tetangga dan kawan-kawan untuk datang ke rumah bukan? Sudah pasti, menu yang akan ada adalah sesi BBQ iaitu sesi bakar membakar makanan seperti ayam dan seafood.
Salah satu menu bbq yang menarik untuk dibuat juga adalah skewer daging. Jadi, ini perkongsian resepi dan cara mudah untuk anda buat skewer daging bbq untuk pikat selera orang ramai. Meriah dengan warna, sudah pasti rasanya pun sedap!

Baca juga: Cara Simpan Buah Limau Kasturi, Boleh Tahan Berbulan-Bulan!
CARA BUAT SKEWER DAGING UNTUK BBQ, SENANG & CEPAT SIAP!
Suami minta buatkan skewer daging untuk bbq esok hari. Dengan pantasnya pergi beli bahan.

Bahan-Bahan :-

-Daging Lembu 2kg
-Capsicum (cili benggala) 4 biji
-Bawang Holland 3 biji
-Sos bbq 1 botol kecik
-Sos black papper 1 botol kecik
-Batang lidi
Cara-Cara :-

>Basuh & potong daging lembu dengan saiz 4 segi sederhana.
>Capsicum & bawang Holland pun potong kecik bentuk 4 segi.
>Satukan bahan-bahan dan letak sos bbq & sos black papper. Perap semalaman.
>Dah siap perap, cucuk je. Tak kesah nak panjang mana.
SIAP

* Nak letak baby tomato pun boleh dekat hujung lidi tu.
* Gantikan ayam pun boleh je.
* 2kg daging dapat anggaran 57 cucuk.
* Capsicum tu beli 3 warna untuk nampak lagi menarik.

Edit : Dah siap masak #skewerdaging
Selamat mencuba!
Sumber: Nur Aqilah Jufri


Resepi Sos Cili Homemade Turun Temurun, Dijamin Bersih & Sedap!

Membuat sos cili secara homemade mungkin agak janggal. Namun, sebenarnya dengan membuat sos cili dengan sendiri ini anda dapat mengawal kandungan gula dan tahap kepedasan mengikut citarasa sendiri. Yang paling penting adalah kawalan pengawet dalam makanan pun boleh juga dikawal. Nak tahu macam mana nak buat sos cili secara homemade? Jom cuba resepi di bawah.
MACAM MANA NAK BUAT SOS CILI HOMEMADE

100gm cili kering- belah dan buang biji
2 1/2 cawan gula

3/4 cawan tepung pemekat sos (modified cornstarch)

1/3 botol besar cuka makan
1 sudu garam kasar
1 labu bawang putih (7-8 ulas)
7 cawan air- untuk blender cili

CARA-CARANYA
1.Basuh, rebus dan tapis cili

2. Blend cili dengan bawang putih

3. Masukkan dalam periuk, masak dan didihkan

4. Masuk gula, garam dan kacau sehingga hancur
5. Slowkan api sebab nak masukkan bancuhan tepung pemekat dan pengawet sebab kalau api besar nanti sos berketul-ketul.

6. Last, masukkan cuka.
7. Kepekatan sos kena sendiri yang agak kerana buat bukan pakai sukatan timbang.

Sumber : Norsiah MJ


Cara Buat Sosej ‘Homemade’ Sihat Tanpa MSG Yang Sesuai Untuk Si Manja, Yakin Bersih!

Antara makanan yang menjadi kegilaan anak-anak yang makin membesar sudah tentu terdiri daripada rangkaian makanan segera yang boleh didapati di mana-mana sahaja. Setiap kali nak makan, mesti nak makan burger, kentang goreng atau sosej sahaja. Risau juga kalau selalu diberikan makanan sebegini kepada anak-anak. Jadi, salah satu caranya adalah dengan masak secara homemade supaya kita yakin bahawa makanan yang diberikan adalah bersih dan sihat.
Jom kita cuba salah satu makanan yang menjadi kegemaran anak-anak iaitu sosej tapi bukan yang dibeli tau! Mudah sahaja nak buat sendiri sosej ni, ala-ala makana Itali!

RESIPI SOSEJ HOMEMADE TANPA MSG
BAHAN-BAHAN
http://sufficientacres.com/
– Isi ayam (zaty guna 1 kpg bahagian dada)

– Bawang putih 1 ulas, Bawang besar/ bwg holand

– Telur 1 biji
– Mix herbs
– Secubit chili flakes(ikut kepedasan)
– Sayur ikut la nk letak apa zaty letak carrot je
– Garam dan Lada hitam / lada sulah
-Tepung ubi /jagung (ikut kuantiti ayam) zaty guna 2 sb
– Air untuk blendkan bahan-bahan di atas (ikut keperluan)
CARA-CARANYA
1. Mix semua bahan di atas sampai hancur dan mudah untuk korang piping nanti kecuali tepung ubi.
www.facebook.com/groups/MasakApaHariNiMAHN
2. Dah siap tuang adunan dalam bekas dan masukkan tepung, gaul sebati rasa dah ok, masukkan dalam piping bag dan korang boleh start paipkan adunan dalam plastik ais krim atau apa-apa plastik korang nak guna ikut la kreativiti masing.

3. Kukus dalam 20-30 minit ikut suhu api masing. Dah siap kukus terus rendam sosej yang siap tu dalam air ais selama 5 min untuk bagi dia pejal-pejal. Dah siap tu korang boleh la nak mkan terus ke, goreng ke atau frozen kan sahaja.

*Yang penting sekali adalah sentiasa berikan makanan yang bersih dan sihat ya untuk anak-anak!
Sumber: Nurul Izzaty


Cara Buat Spray Serbaguna Guna 3 Bahan Sahaja, Boleh Halau Semut & Bagi Rumah Wangi!

Setiap rumah pasti berdepan dengan masalah serangga yang menganggu dan merosakkan makanan, tanaman dan juga boleh menggigit. Salah satu jenis serangga yang terkenal ialah semut yang tidak kiralah dari jenis apa sekalipun sama ada semut hitam, merah, api besar atau kecil pastinya akan mengganggu ketenteraman penghuni rumah.
Masalah semut ini sering menjadi perkara yang merunsingkan bagi sesetengah orang terutamanya yang menghadapi masalah semut yang kritikal meskipun telah berpuluh kali cuba dihapuskan dengan pelbagai cara.

Baca juga: Tips Jimat Minyak Kereta Untuk Bantu Kurangkan Bajet Ketika Travel, Jimat Poket!

CARA GUNA SPRAY SERBAGUNA GUNA 3 BAHAN SAHAJA
Alang-alang baru lepas buat stok baru, hari ini saya nak update sikit pasal spray semut atau spray serbaguna yang pernah saya share dulu.

Semut

Sebelum ini ada yang pernah komen katanya semut api tak mati. Kat rumah saya tak ada semut api jenis besar, so memang tak boleh nak komen lah. Ada semut api jenis kecil sahaja dan 2-3 jenis semut lain kat rumah saya semuanya mati bila kena spray.
Kebetulan masa saya balik ke rumah mak (sebelum PKP lagi), banyak betul semut api masuk rumah dari pintu dapur. Anak pun asyik kena gigit sahaja. Semut ini bersarang kat pokok rambutan kat laman rumah. Pantang ada makanan tumpah-tumpah sikit, berduyun-duyun masuk rumah.

Ada 2 jenis semut api pula itu, jenis yang sederhana dan 1 lagi saiznya lebih besar (kecil sikit dari kerengga). Semuanya mati sahaja bila kena spray. Untuk elak lebih banyak lagi scout semut ini buat jalan masuk rumah, saya spraykan pada lantai pintu dapur secara konsisten. Alhamdulillah, dah makin kurang semut yang masuk ke rumah.

Kat rumah, biasanya saya buat sukatan yang banyak. Tapi masa kat rumah mak itu, saya buatkan penanda (sukat sesiap) paras cuka dan paras air pada botol spray. Lepas itu, cuma tambah sabun dan kayu manis sahaja. So next time, dah tak perlu dah sukat satu-satu lagi.
1. Hilangkan manis gula

Tiap kali lepas guna kordial, saya suka semburkan spray serbaguna ini pada penutupnya. Kemudian baru basuh macam biasa. Buat macam ini, insyaAllah tak ada semut hurung penutup botol kordial dah.
2. Bersihkan mainan

Biasanya mainan anak yang tak boleh dibasuh (elektronik), saya gunakan spray serbaguna dengan haruman kulit lemon. Selain bau yang harum, minyak pati dalam kulit lemon ini bertindak hapuskan kuman juga. Gunakan spray ini sahaja, tak ada bahan kimia dan selamat untuk anak-anak.
3. Spray fabrik, langsir, sofa

Lepas memasak, boleh gunakan sahaja spray serbaguna ini kat langsir atau sofa untuk hilangkan bau-bau tak best yang melekat. Kalau ada family member yang tak sihat, bagus juga kalau gunakan spray dengan haruman herba macam cengkih atau bunga lawang atau gabungan kedua-dua.
Aroma dari herba-herba ini ada kesan terapeutik. Tapi jangan pula guna bau kayu manis pada langsir cerah sebab larutan itu berwarna bila dah terendam lama, takut nanti jadi tompok-tompok pula.
4. Spray bahagian dalam kasut

Yang ada masalah kasut berbau akibat kuat berpeluh atau kasut lembap lepas hujan, boleh juga gunakan spray ini dan biarkan kering. Untuk kasut yang berbau kuat, lebih elok lagi gunakan spray serbaguna dengan haruman kulit lemon ataupun cengkih untuk hapuskan kuman atau kulat.
5. Simpan dalam travel bottle

Ha, tip ini sebenarnya berguna sebelum PKP sahaja. Yela, sekarang mana boleh keluar atau makan-makan kat luar. Tapi saya kongsikan jugak, supaya orang-orang yang perlu bekerja masih boleh manfaatkan. Saya selalu standby spray ini dalam botol kecil dan simpan dalam beg untuk digunakan seperti:
1. Basuh sudu atau garfu bila makan kat luar. Maklum lah, saya hanya bawak sudu dan garfu spare untuk anak sahaja. Mak bapa dia memang guna yang kat kedai sahaja. Tapi selalu sudu kat foodcourt ini tak bersih & kena basuh sekali lagi sebelum guna. Guna spray ini mudah sahaja nak tanggalkan saki baki minyak yang melekat kat sudu atau garfu itu. Kemudian bilas sebelum guna.

2. Spraykan pada kepala paip sebelum korang basuh tangan sebab selalunya paip kat sinki atau toilet memang kotor sangat.
3. Kalau korang terpaksa gunakan tandas awam atau seat kotor sangat, boleh basahkan sikit tisu, spray cuka ini pada tisu dan lap seat. Jangan spray secara direct ye, supaya tak terpercik kotoran kat spray itu. Biarkan kejap sebelum bilas.
Saya pernah gunakan toilet di hospital dankebetulan toilet yang kosong ada kesan darah pada seat. Nak tunggu toilet lain, kemain ramai yang beratur. Nak tak nak terpaksa guna jugak lepas bersihkan. Yela, tak tahu orang pergi hospital itu sakit apa. Bahaya sahaja kalau ada penyakit berjangkit. Sesetengah penyakit boleh berjangkit dari darah tau (bbv), incase ade luka-luka kat kulit yang kita tak perasan.
VARIASIKAN BAU HARUMAN SPRAY
1 perkara yang saya suka tentang spray ini, resipi yang sama tapi korang boleh buat pelbagai bau atau haruman. Bagi orang yang berkemampuan, bolehlah gunakan essential oil (boleh juga beli yang murah kat shoppee atau lazada). Tapi tak semestinya perlu beli pun. Boleh gunakan bahan-bahan dari dapur sahaja. Ini antara variasi haruman yang saya suka buat.
1. Kulit limau nipis atau purut atau kasturi

Sebaiknya direndam sekurang-kurang 2-3 hari untuk aromanya melarut. Aroma kulit limau purut paling segar dan tahan lama. Kalau mak-mak rasa moody itu masa mengemas, gunakan aroma kulit limau nipis atau purut ini sebab esen dalam limau ini boleh improve mood tau.
2. Kulit lemon

Sebaiknya direndam sekurang-kurang 2-3 hari untuk aromanya melarut. Makin lama direndam, kulit lemon akan jadi pucat sebab aroma dan warna dah turun. Bau segar dan berfungsi membunuh kuman juga.
3. Kulit oren

Sebaiknya direndam sekurang-kurang 2-3 hari untuk aromanya melarut. Kulit oren ini lepas terendam seminggu, akan bertindakbalas dengan cuka. Baunya akan jadi masam macam jeruk kulit limau. Bau pun terliur rasa.
4. Kayu manis + kulit oren

Antara haruman favourite saya ini sebab wangi. Bau macam produk bakeri pula. Tapi kulit oren itu perlu direndam sekurang-kurang 2-3 hari untuk aromanya melarut.
5. Kayu manis

Gunakan saiz kecil atau sikit sahaja, sebab selepas 24 jam, bau dan warna dari kulit kayu ini akan melarut. Lagi besar saiz kayu manis, makin pekat warnanya. Spray ini kalau ditambah kayu manis, lagi kuatkan fungsi dia dalam menghalau semut tau.
6. Cengkih atau bunga lawang

Saya jarang buat cengkih atau bunga lawang ini sebab kena guna banyak sikit untuk dapatkan aroma tu. Tapi cengkih ini antara bahan wajib saya guna bila ada yang tak sihat kat rumah, nak-nak bila batuk atau selesema.
Untuk buat spray serbaguna ini, macam biasa juga. Saya gunakan 1 bahagian cuka, 5 bahagian air dan sabun pencuci pinggan sikit. Kalau nak tengok resipi secara details boleh tengok post lama kat sini.
Sumber: Facebook Yatie Eimra


Cara Buat Sticker Nama Guna Microsoft Words, Senang Nak Label Buku Sekolah Anak

Ibu ayah nak tahu tak cara buat sticker nama untuk anak? Ini merupakan cara paling mudah dan jimat untuk menghasilkan sticker.
Tak perlu beli tempah mahal-mahal di kedai kerana hasilnya memang wow! Rugi kalau tak cuba.

Baca juga: Alamak Elektrik Terputus Pulak! Bertenang, Ini 4 Cara Buat Pelita, Boleh Tahan Sampai Pagi!
CARA BUAT STICKER NAMA, LEBIH JIMAT & MURAH BANYAK!
Hanya bermodalkan RM2.10 sepeket ada 15 keping. 15 x 55 keping sticker per sheet dapat dalam 800 lebih keping. Banyak ui!

1. Buka Microsoft Word.

2. Klik bahagian mailing dan labels.

3. Kemudian, klik options di bahagian bawah.

4. Pilih new label.

5. Namakan template sticker korang. Saya remark 4141**** sebab itu barcode sticker. Senang lepas ini, boleh beli barcode yang sama sahaja.

6. Tukar page size to custom.

7. Page width dan page height ikut size ukuran kertas sticker. Pastikan ukur menggunakan pembaris supaya tak salah ukuran.

8. Kira bacaan top margin dan side margin. Kalau boleh, jangan bundarkan. Biar sahaja 0.25cm macam tu. Jangan bundar kepada 0.3cm. Margin akan lari nanti.

9. Masukkan label height and width. Ukuran label ini adalah ukuran sticker korang. Tengok dalam kotak putih di bawah dan rujuk anak panah cara untuk ukur.

10. Vertical pitch and horizontal pitch ini agak mengelirukan sikit. Hati hati!

Vertical- ukuran dari mula sticker atas hingga mula sticker bawah.
Horizontal- ukuran dari mula sticker kiri hingga mula sticker kanan.

11. Number across dan down ini paling penting supaya jarak sticker korang tak lari. Kena kira betul-betul.

Number across- jumlah sticker dari kiri ke kanan.
Number down- jumlah sticker dari atas ke bawah.

12. Lepas dah siap masukkan ukuran, klik ok.

13. Ruangan address itu, taip apa yang korang nak print dekat sticker tu.
14. Kalau nak tukar tulisan atau size, tekan right click je.
15. Pastikan korang pilih full page dan print!

Siap! Inilah hasilnya.

Selamat mencuba!
Baca juga: Cara Baiki TV Rosak Berjalur Guna Salotape Sahaja, Memang Jimat Banyak!
Sumber: Facebook Ezzaty Liyana


Cara Buat Sticker Sendiri Di Whatsapp, Tak Payah Guna Aplikasi Lain

Bagi anda yang tidak tahu, WhatsApp kini sudah melancarkan ciri baharu yang menarik buat penggunanya, iaitu anda sudah boleh buat pelekat (sticker) sendiri secara terus dari aplikasi Whatsapp sendiri. Sudah pasti ramai yang suka menggunakan sticker ini kerana jadi lebih lucu dan menarik sesuatu perbualan tersebut.
Macam mana nak buat sticker sendiri ini? Jom kita lihat langkah-langkah yang ditunjukkan oleh Wiser.my.

Baca juga: [VIDEO] Ayah Ajar Anak Perempuan Surfing Dipuji Ramai, Dapat Tontonan 1 Juta!
CARA BUAT STICKER SENDIRI DI WHATSAPP, TAK PAYAH GUNA APLIKASI LAIN

Jika sebelum ini, pengguna perlu menggunakan aplikasi lain untuk mencipta ‘sticker’. Namun, anda kini tidak lagi bersusah payah untuk berbuat demikian. Bagaimanapun, fungsi tersebut hanya ditawarkan buat WhatsApp for Web atau WhatsApp di komputer terlebih dahulu. Sementara aplikasi WhatsApp Desktop akan tersedia dalam beberapa minggu lagi.

1.Untuk mencipta ‘sticker’, mudah sahaja. Anda perlu membuka WhatsApp menerusi pelayar web (browser).

2. Kemudian, pilih mana-mana ‘chats’ dan tekan ikon paperclip. Seterusnya tekan ‘sticker’.

3.Selepas itu, anda perlu memuat naik gambar dari komputer untuk dijadikan ‘sticker’. Kemudian, suntingan ringkas boleh dilakukan dan akhirnya, terciptalah pelekat anda sendiri.

4.Akan tetapi, setakat percubaan kami, hanya gambar sahaja yang boleh dijadikan ‘sticker’. Maknanya, gif atau ‘sticker’ yang ada animasi tidak dapat dihasilkan lagi.

Seterusnya, selepas anda menghantar ‘sticker’ itu kepada rakan, anda perlu membuka dari aplikasi telefon pintar untuk menyimpan atau ‘add to favorites’. Selepas itu, bolehlah anda spam ke kumpulan perbualan agar lebih rancak.
Melaluinya juga, berkemungkinan ciri sebegini akan ditawarkan untuk aplikasi WhatsApp di telefon pintar nanti seperti yang dilaporkan sebelum ini.
Sumber: Wiser.my


Cara Buat Stok Ayam & Bilis Untuk Bubur Bayi. Tanpa Garam & MSG!

Dalam resipi makanan bayi yang lalu ada kami kongsikan coretan Puan Nor Dahlia tentang cara membuat makanan bayi untuk ibu yang super sibuk!
Kali ini, mari lihat cara buat stok ayam dan ikan bilis untuk melengkapkan resepi bubur bayi. 100% tanpa MSG atau garam. Ianya boleh disimpan dan digunakan apabila menyediakan makanan bayi di rumah. Juga mudah dibawa ‘travel’.

Tapi, sebelum itu, ibu-ibu tahukah kenapa kita perlu mengelakkan MSG, terutamanya dalam makanan anak-anak?

Elakkan penggunaan kiub segera, lebih-lebih lagi dalam makanan bayi. / Foto Kredit: dailymail.co.uk

Apakah MSG? Kenapa MSG Bahaya Untuk Kesihatan?
MSG atau nama panjangnya Monosodium Glutamate adalah bahan perasa tiruan atau aditif yang selalu digunakan dalam makanan yang diproses atau berpek. Kadangkala, ia juga digunakan dengan nama lain.

Penggunaan bahan perasa seperti ini biasanya boleh terdapat dalam kiub-kiub segera, sup cendawan dalam tin, atau makanan ringan. Ianya boleh memberi pelbagai kesan sampingan sekiranya diambil secara kerap dan berlebihan.
Malah, menurut Portal Pusat Maklumat Rakyat, ia adalah salah satu punca obesiti paling utama dalam masyarakat masa kini yang suka ‘makanan segera’ akibat kekangan masa. Ada juga yang boleh ketagih dengannya. Jadi, sebab itulah ibu-ibu perlu mengelakkan MSG ini sebanyak mungkin.
Kalau anda tahu cara buat stok atau perasa sendiri, sebenarnya ia tidaklah begitu sukar. Luangkan sedikit masa pada hujung minggu, dan anda boleh menyimpannya sepanjang minggu, atau hingga minggu berikutnya. Bergantung kepada cara penyimpanan.
Kalau dibiasakan makan MSG, anak-anak boleh ketagih dan tidak suka kepada makanan segar lagi berkhasiat. / Foto Kredit: rosarossaonline.org
Khasiat Ayam & Ikan Bilis Melengkapkan Resepi Bubur Bayi
Ayam dan ikan bilis umumnya memang kaya dengan sumber protein yang penting untuk perkembangan anak-anak. Kita juga selalu mendengar petua memakan sup ayam apabila demam, kan? Ini kerana ayam turut mengandungi tonik untuk melindungi kita daripada penyakit.
Selain mengawal selia sistem imunisasi dalam tubuh badan, ikan bilis turut membantu memberi seribu satu manfaat terhadap pembentukan tulang, penglihatan, dan termasuklah untuk fungsi jantung.
Jika anda teragak-agak untuk memperkenalkan sumber haiwan kepada bayi, inilah sumber pertama yang dapat diberikan kepada bayi. Mulakan dengan kuantiti kecil, dan pastikan tiada sebarang reaksi terhadap bayi. Kemudian, bolehlah anda menambahnya sedikit demi sedikit apabila tiada alahan.
Stok ayam boleh digunakan terus untuk menyedapkan bubur, lebih sihat kalau dibuat sendiri. / Foto Kredit: dvconline.net
1. Cara Buat Stok Ayam
Enaknya bubur ayam! Bukan anak kecil saja yang menyukainya, malah orang dewasa turut menggemarinya.
Resepi bubur ayam untuk bayi boleh disediakan dengan lebih mudah jika anda mempunyai stok ayam yang telah tersedia dalam peti sejuk. Kalau nak tunggu ayam beku mencair, mungkin akan mengambil masa yang agak lama.
Dengan membuat stok ayam sendiri, anda boleh menambahkan sayuran seperti daun saderi atau herba seperti halia untuk memberi lebih keberkesanan terhadap ketahanan badan bayi.
Lihat caranya di bawah:
Bahan-bahan:
– Daging ayam seperti leher atau mana-mana bahagian tulang ayam yang lain. Kalau ada kaki ayam, buangkan kukunya terlebih  dahulu.
– Lobak merah
– Daun saderi (‘celery’)
– Bawang besar – 1 biji
– Bawang putih – 1 labu (Dilebihkan kerana bawang putih banyak khasiat untuk bayi. Bayi yang kurang suka, boleh kurangkan sedikit)
–‘Baby tomato’ dipotong dua / tomato besar dipotong dadu
– Bunga lawang (jika ada)
– Cuka epal / lemon (untuk keluarkan khasiat dari tulang ke dalam kuah)
Nota: Guna periuk ‘stainless steel’ untuk memasak. Tidak disarankan mengguna periuk aluminium kerana asid dalam lemon atau cuka akan bertindak balas dgn aluminium.
Cara Penyediaan Stok Ayam

Cara-caranya:
1. Masukkan semua bahan dalam periuk. Letak air sehingga hampir penuh.
2. Renehkan atau ‘slow cook’ selama 12 jam. Kalau tak larat tunggu, cukuplah sekitar 2-4 jam. (Pastikan ayam empuk dan terlerai daripada tulang. Ada petua mengatakan renehkan sehingga air berkurang kepada 1/3 periuk)
3. Padam api. Tapiskan isi daripada airnya. Kita ambil airnya. Isinya boleh digunakan untuk masakan biasa seperti nasi goreng atau sandwich ayam. Nak kisar untuk diletakkan dalam bubur bayi pun boleh.
4. Apabila air rebusan tadi sejuk, tuangkan dalam bekas kiub ais. Stok ayam terbaik kalau jadi kenyal dan jernih, macam ‘jelly’.
5. Kalau nak guna, masukkan dalam bubur nasi atau oat. Panaskan atas periuk selama 4-5 minit.. Siap!

2. Cara Buat Stok Ikan Bilis
Di sebalik ikan bersaiz kecil ini, ia mengandungi keperluan vitamin A, kalsium, kalium, serta selenium yang penting untuk fungsi perkembangan badan.
Jadi, memang bagus kalau ikan bilis ditambah dalam resepi bubur bayi, terutamanya yang berusia 7 bulan ke atas.
Walaubagaimanapun, pastikan ibu-ibu mengkisarkan ikan bilis ini sehingga betul-betul halus agar bayi tidak tercekik semasa memakannya.
Lihat cara buat stok ikan bilis yang betul di bawah.
Bahan-bahan:
– Ikan bilis – Kopek dan bersihkan. (Buang bahagian kepala dan ‘tahi’nya yang berwarna hitam)
Cara-caranya:
1. Rendam dalam peti ais 24 jam / semalaman
2. Keluarkan dari peti dan tos kan.
3. Sangai (goreng tanpa minyak)
4. Gorengkan sampai garing.. (Jangan hangus pula ya)
5. Kisarkan guna ‘blender’
6. Ayak. Simpankan bahagian yang halus untuk bayi.
7. Simpankan dalam peti ais. Siap!
8. Kalau nak makan. Ambil sedikit dan campurkan terus ke dalam bubur. Mudah, kan?

Bukan Hanya Untuk Bayi
Stok ini bukan saja berguna untuk melengkapkan resepi bubur bayi, malah ia juga boleh dipakai dalam masakan seisi keluarga. Tentulah pilihan ini lebih sihat berbanding berbanding yang telah dicampurkan MSG di pasaran!
Resepi bubur bayi tentunya lebih berkhasiat apabila ditambah dengan stok ayam dan stok ikan bilis yang asli dan dibuat sendiri. Anda dapat menggunakannya tanpa ragu-ragu. Seperkara lagi, ianya bebas pengawet dan bahan-bahan yang meragukan kerana anda dapat memilih sendiri bahagian ayam atau ikan bilis yang terbaik untuk anak anda.
Untuk merujuk panduan pemakanan bayi yang lengkap, lihat pautan Panduan Pemakanan Bayi daripada Kementerian Kesihatan Malaysia di sini. : http://www.moh.gov.my/images/gallery/Garispanduan/GPBaby.pdf
*Entri terdahulu tentang cara membuat makanan bayi berkhasiat boleh dirujuk di sini: Cara Sediakan Makanan Bayi Berkhasiat Untuk Ibu Yang Super Sibuk
**Bagi ibu-ibu yang ‘super-duper’ sibuk dan masih inginkan makanan terbaik boleh mendapatkan produk-produk makanan bayi seawal 6 bulan dari Izliyah Baby Food di talian 0108953164.


Cara Buat Stok Kicap Soya ‘Multipurpose’, Boleh Masak Pelbagai Menu

Sebut sahaja tentang kicap soya, pasti semua mengemarinya. Terutama anak kecil yang tidak gemar lauk kampung dan hanya memilih kicap dipadankan dengan nasi. Sebenarnya, kicap soya ni boleh buat sendiri dan digunakan dalam pelbagai jenis menu masakan seperti char kuey teow, ikan steam dan lain-lain. Haa nak cuba? Jom tengok resepi rahsia ni.
Baca juga: Resepi Sambal Pucuk Ubi Goreng Viral, Juadah Warisan Negeri Sembilan

CARA BUAT STOK KICAP SOYA ‘MULTIPURPOSE’
Multi purpose soy sauce stock: boleh digunakan untuk pelbagai jenis masakan bergoreng, grilled, steam dan sup. Contoh seperti japche, cha kuey tiaw, saute vegi, steam fish/ steam tofu dan lain-lain.

Boleh dijadikan bahan perapan seafood, ayam, dan daging juga pencicah cuma perlu tambah bahan-bahan pilihan yang anda sukai. Jika mahu lagi pedas dan sedikit masam tambahkan cuka/ limau dan potongan cili. Boleh diperisakan dengan minyak bijan, fish sauce juga, oyster sauce dan peanut butter serta lain-lain.

Penggunaanya sangat meluas dan boleh disimpan lama. Lebih kurang sebulan di dalam chiller dan boleh dibekukan di dalam freezer utk jangka masa yg lebih lama.
Bahan-bahan utama:

Nisbah 3:2:1 = air: kicap cair: gula
Nisbah 1:1 = ikan bilis : udang kering

*Menggunakan bekas sukatan yg sama
Bahan lain agak-agak ikut kemurahan hati dan budget dan yang bertanda * adalah option:

Leek
bawang Holland masukan dengan kulit,
sedikit halia*,
dried shiitake mushrooms ,
cili kering atau bijinya*,
radish*
english celery *,
kelp*

Masak semua bahan dengan api besar dan sebaik sahaja mendidih perlahankan api dan biarkan mereneh dengan api perlahan selama 2 jam. Matikan api dan biarkan sejuk untuk ditapis dan disimpan.

Sedia untuk digunakan dalam masakan. Selamat mencuba!

Sumber: Facebook Myss Deen


Jangan Buang Kulit Udang. Ini Cara Buat Stok Udang Yang Akan Buat Masakan Anda Lebih ‘Kick’

“Sedap betul char kuey teow kat kedai depan tu. Perencah apa agaknya yang tukang masak tu pakai….”
Kalau anda peminat tegar seafood, apa kata cuba buat stok udang ini menggunakan lebihan kulit udang yang telah dikopek. Sesuai sangat kalau ditambah dalam masakan berkuah seperti mee kari, char kuey teow, sambal, tomyam, sup, dan sebagainya. Nak tambah dalam cucur udang dan nasi goreng pun sedap!

Rasa manis-manis daripada udang pasti akan membuat masakan anda lebih aroma dan kelazatan yang lebih memukau. Berikut adalah cara menghasilkan stok udang homemade yang dikongsikan oleh Mekna Ariana.
Resepi Stok Udang Homemade
Bahan-bahan yang diperlukan adalah seperti dalam senarai di bawah.

Bahan-bahan

Lebihan kulit udang yang telah dikopek
Air
Bawang besar atau kecil (dalam 2/3 ulas)
Bawang putih
Batang saderi (jika ada)
Garam secubit

*Kalau ada yang nak letak tomato, cili, atau apa-apa rempah, silakan. Ikut selera ‘tekak’ masing-masing ya.

Cara-cara
Jom tengok pula langkah menghasilkan stok udang yang semudah ABC ini. Senang sangat!
1. Rebus
Mula-mula, masukkan semua bahan di atas ke dalam periuk. Rebus. Seeloknya rebuslah lama sikit. Kemudian, kecilkan api.
Kemudian, barulah tutup api.

2. Biar Sejuk
Seterusnya, biarkan rebusan tadi sejuk sekejap sebelum dimasukkan ke dalam blender.

3. Kisar
Bila dah sejuk, kisarkan semuanya di dalam blender.

4. Tapis
Setelah dikisar, tapiskan bahan yang dikisar tadi untuk mendapatkan stoknya. Seeloknya gunakan penapis kain. Yang tak ada, guna penapis kopi pun boleh.

5. Siap!
Inilah ‘bahan rahsia’ yang akan menambahkan lagi kelazatan dalam masakan anda. Cuma tambahkan sedikit sebagai perisa, tak perlu pakai MSG atau stok yang dibeli lagi.
Ia boleh disimpan dalam peti sejuk. Kalau disimpan di bahagian chiller, boleh tahan seminggu lebih. Kalau nak simpan lebih lama, bekukan di bahagian freezer ya.

Jimat, Sedap, Dan Sihat!
Bagi yang selalunya menggunakan stok ayam, apa kata cipta sedikit kelainan dengan menggunakan stok udang homemade dalam menu masakan harian anda.
Tips yang dikongsikan oleh Mekna Ariana ini bukan saja menjimatkan belanja, tapi dalam masa yang sama boleh masak sedap macam Chef Wan! Selain itu, terjamin kebersihan dan tak membazir. Menurut beliau, kalau bagi mak mentua makan masakan yang diletak stok udang homemade, ‘confirmed’ akan jadi menantu kesayangan. Yang paling best, caranya cukup senang. Jadi, rugilah kalau tak cuba.
Silakan share ya, semoga bermanfaat!

*Cara buat stok udang homemade ini dikongsikan oleh Mekna Ariana dan ia diterbitkan semula dengan kebenaran. Untuk lebih banyak perkongsian, boleh follow FB beliau di SINI.


Cara Buat ‘Susu Badam Ajaib’ Untuk Anak-Anak Sebelum Ke Sekolah, Barulah Bertenaga!

Selalu makan almond london tapi tak tahu apa kebaikannya kan? Kacang badam atau juga dikenali sebagai almond mempunyai 20 kali ganda protein dari bijirin yang lain. Bukan itu sahaja, khasiat badam yang mempunyai kandungan Vitamin B yang lengkap ini juga sangat sesuai untuk dijadikan makanan harian anak-anak kerana membekalkan tenaga kepada mereka.
Selain dari dimakan secara mentah, kacang badam ini juga boleh dijadikan sebagai minuman susu. Jom kita tengok cara-cara untuk buat susu badam ajaib ini untuk kesihatan anak-anak! Taklah selalu tidur saja di sekolah.

www.medicalnewstoday.com
SUSU AJAIB UNTUK ANAK
Bahan senang nak cari

-1 cawan badam mentah

-4 cawan air masak
-1 sudu esen vanila
-Sedikit garam
-Kurma *tambahan
CARA-CARANYA
1. Basuh badam dengan bersih dan rendam semalaman.
www.facebook.com/nursuhada.abdullah
2. Esoknya buangkan air rendaman, basuh bersih bersih dan masukkan dalam blender dengan air secukupnya. Nak masuk kurma pun boleh, time nie lah kurma takde dekat rumah. Kalau tak, mesti lagi best. Kalau tak boleh pusing, masukkan air lagi. Tapi jangan cair sangat, agak agak.

3. Dah siap blend terus masuk dalam penapis dan perah. Hidupkan api dan masak sampai mendidih. Jangan lupa letakkan 1 sudu esen vanilla dan garam.
www.facebook.com/nursuhada.abdullah
4. Dah siap blend terus masuk dalam penapis dan perah. Hidupkan api dan masak sampai mendidih. Jangan lupa letakkan 1 sudu esen vanilla dan garam.

Boleh guna penapis macam ini, lagi berkesan!

5. Dah mendidih tu kira dah siap. Senang kan? Dah suam tu dah boleh minum. Sebelum minum letakkan madu 1 sudu. Rasa sedap je, takdelah rasa pelik. Kalau ada masukkan kurma, tak payah letak madu. Cukuplah manis dari kurma tu.
www.facebook.com/nursuhada.abdullah
6. Kalau mahukan kelainan, boleh juga buat sebagai smoothies dan letakkan buah-buahan ya!

Video lengkap menunjukkan cara buat ‘susu ajaib’.

Selamat mencuba!
Sumber: Adah Abdullah


Cara Buat Susu Strawberi Korea Dengan Jeli, Memang Fresh!

Bulan puasa ini memang kita akan pentingkan juga juadah minuman yang sedap-sedap bukan? Kalau selalu asyik berbuka dengan air jus buah yang biasa sahaja, apa kata kali ini anda cuba pula susu strawberi bersama jeli yang merupakan resepi dari negara Korea. Tak boleh nak melancong, jadi inilah masanya kita cuba minuman Korea ini di rumah sahaja. Jom try!
BAHAN-BAHAN SUSU STRAWBERI KOREA

-20 biji buah strawberi dicuci bersih (ikut nak letak banyak atau sikit)
-130gram gula (ikut juga kepada keinginan masing-masing)

-Air buah lemon

-Jeli strawberi
-Susu full cream
-Ais
CARA-CARA
1.Blend secara kasar buah strawberi

2.Kemudian, masak strawberi yang sudah dikisar bersama gula sehingga pekat.
3.Setelah masak, tuang ke dalam bekas. Masukkan jeli, ais dan juga susu. Anda juga boleh gunakan yougurt untuk gantikan susu.

Selamat mencuba!
Sumber: @cookingwithhel


Cara Buat Tart Telur Macam Di Kedai Pastri Hanya Guna Kuali, Masak Atas Dapur Dah Siap!

Setiap kali berkunjung ke kedai bakeri dan membeli kek, pasti anda tidak melepaskan peluang untuk membeli tart telur juga bukan? Mempunyai rasa lemak manis dengan kulit yang rangup, tart telur pastinya tidak cukup dimakan hanya satu sahaja!
Jadi, apa kata anda buat sendiri tart telur di rumah hanya dengan menggunakan kuali sahaja. Tak perlu guna ketuhar mahal-mahal, guna kuali pun dah boleh dapat tart telur macam yang dijual di kedai bakeri. Jom cuba!

RESEPI TART TELUR GUNA KUALI
Tart telur yang pernah viral dulu, guna pan jer..buat kuih sendiri jela tak berani nak keluar. Semoga kita semua  dilindungi.
Resepi:

Untuk kulit tart
2 cawan tepung gandum
Setengah cawan majerin (saya guna butter)
1 biji telur
Secubit garam
*gaul semua bahan sampai jadi doh,kemudian tekan dalam pan

Untuk inti:

1 1/2 cawan susu cair
3 biji telur
1 sudu besar tepung kastad
1 sudu besar tepung jagung
Gula [email protected] sudu (saya ikut manis yang kita nak)
Sedikit esen vanilla

*Pukul semua bahan & tuang atas doh..masak api kecil & tutup dengan penutup lebih kurang 30-40min.
*Boleh dapat dalam 9 keping macam dalam gambar tu..kalau beli kat bakeri RM 2, RM3 jugak kan 1 biji.
Sumber: CT Zuraihan


Cara Buat Taufu Fa Lembut Macam Di Pasar Malam, Sedap & Memang Berbaloi!

Manis, sedap, dan lembut. Hampir daripada kita semua memang suka makan taufu fa, mudah nak dapatkan kerana sering dijual di gerai-gerai atau di mana-mana pasar tani dan pasar malam. Kali ni mari cuba buat sendiri, dapat banyak dan lagi puas hati. Lembut pula tu!
BAHAN-BAHAN BUAT TAUFU FA

– Soya 2 liter (tidak kisah apa-apa jenis soya)

– Agar-agar
– Gula melaka

– Gula putih

– Daun pandan
– Halia (pilihan)
CARA PENYEDIAAN
1. Tuang satu cawan air dan masukkan agar-agar (jika 12 gram gunakan separuh sahaja bukan satu bungkus supaya tak jadi macam puding).

2. Lepas agar-agar larut dan sebati, tuangkan 2 liter soya (boleh tambah gula jika soya yang dibeli kurang manis).

3. Biarkan mendidih dan tutup api. Setelah itu, tuang dalam bekas besar.

4. Cairkan satu keping gula melaka tambahkan dua sudu gula putih, masukkan  air tiga cawan dan masukkan daun pandan serta halia tadi. Jangan lupa tapis.

5. Tadaa dah jadi, masukkan dalam peti ais selama 2-3 jam dan boleh dimakan.

Sumber : Anna Rashid


Ini Cara Buat Taufufah DIY, Sama Sedap Macam Orang Lama Buat & Resepinya Semudah ABC!

Tau Fu Fah ialah sejenis pencuci mulut kaum Cina yang dibuat daripada tauhu yang sangat lembut. Selain itu, ia juga dikenali dengan nama Douhua. Bahan ramuannya yang senang untuk didapati membuatkan proses dan cara buat taufufah bertambah mudah.
Tambahan pula, manisan ini mempunyai rasa yang unik. Di mana, rasa tauhu yang tawar itu apabila disaluti dengan air gula melaka, kemanisannya terus sahaja dapat dirasai. Maka, tidak hairanlah pelbagai bangsa di Malaysia ini turut sama menggemarinya.

Baca juga: Isu Sambal Tumis Pakai Banyak Minyak Hangat Diperkatakan, Ahli Kimia Jelaskan Sebabnya!
CARA BUAT TAUFUFAH DIY

Justeru itu, sekiranya anda merupakan peminat nombor 1 taufufah, apa kata anda cuba cara DIY membuatnya sendiri di rumah melalui resepi dari Puan Intan Mazura Masri ini. Selamat mencuba!

Nak buat sendiri senang sahaja rupanya.
BAHAN-BAHAN:

4 cawan air.
6 gram agar-agar tali.
2 kotak besar soya.
1 keping gula melaka.
2 sudu gula putih.
1 helai daun pandan.
1 hiris halia.

CARA MEMBUAT TAUFUFAH DIY
1. Didihkan 1 cawan air dan agar-agar tali.

2. Bila dah larut, masukkan air soya kotak besar. Biarkan ia mendidih.
3. Tutup api kemudian tuang dalam bekas dan simpan dalam chiller selama 2 jam.

4. Masak 3 cawan air bersama gula melaka, gula putih, daun pandan dan halia.
5. Selepas larut dan mendidih, tapis dulu.
6. Masa hidang nanti, kaup agar-agar guna senduk pastu tuang air gula melaka.
Dah siap! Sedap dinikmati di kala petang sewaktu ‘tea time’.

Kredit resepi: Intan Mazura Masri
Sumber: Facebook Zulkifli Mat via Aneka Resepi Untuk Anda


Cara Buat Teh Hijau Untuk Kempiskan Perut Macam Jalan Yang Rata, Hanya Guna 4 Bahan Je!

Ramai orang mengambil kesempatan untuk menurunkan berat badan ketika bulan puasa yang bakal menjelma. Namun, berjayakah anda menurunkan berat badan ketika bulan puasa ataupun sebaliknya anda menambah berat badan. Maklumlah, juadah berbuka puasa yang disajikan pastinya dapat menaikkan selera sesiapa sahaja. Jadi, salah satu inisiatif lain yang anda boleh cuba untuk menurunkan berat badan di samping berpuasa adalah dengan mengamalkan teh hijau yang dimasak secara khas.
Menjadi atau tidak? Apa kata kita cuba bermula dari hari ini, bukan sahaja boleh turunkan berat badan malah boleh mengeluarkan angin dalam badan juga.

MUDAH SAJA NAK BUAT TEH HIJAU UNTUK KURUS
Siapa peminat teh kan boleh korang buat cara yang ni ok. Tapi kena konsisten setiap hari la ye.In shaa Allah dengan cara ni korang akan mudah turun berat badan, buang angin, toksin dan kempiskan perut macam jalan yang rata tu. Lagi satu bagus juga untuk hilangkan bau badan tau.
-1 uncang teh hijau ye bukan teh biasa tu tau.

-1 inci halia di slice nipis nipis.

-Madu ( ikut suka)

Cara-caranya macam ini
1. Panaskan air dalam periuk kecik dan masukkan uncang dalam periuk tu ye.

2. Biarkan seketika dalam 1 minit lepas tu baru masuk kan halia dalam teh tadi tu ye.
3. Tutup api dan biarkan selama 2 minit. Kacau. Sedia untuk diminum.
4. Boleh tambah sedikit madu kalau suka untuk nak rasa manis manis sedikit kan.
5. Amalkan minum setiap pagi ye. Jangan simpan air teh tu buat stok pulak. Jadi bila buat tu cukup cukup la satu mug sudah ok.

Senang kan nak kurus cara sihat ni. Rajin tak rajin jek. Nak cantik, nak sihat kena la buat sekarang dan konsisten. In shaa Allah korang akan dapat result nanti senyum sampai ke telinga tau.
Sumber : Zana Mokhtar


Cara Buat Telur Dadar ‘Crispy’ Macam Kedai Tomyam

Setiap kali berkunjung ke restoran Thai atau kedai tomyam, memang tak sah kalau tak pesan telur dadar bukan? Memang sedap dimakan bersama nasi panas dan tomyam, telur dadar yang digoreng di kedai tomyam memang mempunyai tekstur yang garing di luar tapi lembut di dalam. Kalau nak cuba buat telur dadar macam ini di rumah, ini cara buat telur dadar crispy yang betul anda boleh buat. Baru menjadi!
Baca juga: Asyik Masak Sweet Sour Je, Jom Try Tomyan Siakap Padu Macam Di Thailand Pula

Baca juga: Rupanya Ini Teknik Buat ‘Telur Gedik’ Yang Sempurna!
CARA BUAT TELUR DADAR CRISPY MACAM KEDAI TOMYAM

Telur dadar crispy sebijik sejibon macam kedai tom yam Thai. Ni cara Cik Dura ye, kalian boleh cuba.

Bahan-bahan:
Telur 3 biji
Butter 2 sudu besar
Garam 1/2 sudu kecil
Generous amount of minyak masak sawit
Cara-Cara

1. Panaskan minyak dalam kuali legend.
2. Pukul telur bersama garam.
3. Masukkan 2 sudu besar salted pure butter.

4. Pukul sebati dengan kasih sayang.
5. Terjunkan campuran telur ke dalam kuali panas.

https://media.siraplimau.com/2021/09/241765825_921635902031884_7075862975303728721_n.mp4
Telur makanan sihat paling murah dan sedap!
Sumber: Dura Zain


Menariknya, Ini Cara Buat Telur Dinosaur Yang Comel Untuk Anak. Boleh Makan Jugak Tau!

“Hari ni nak buat kelainan sikit, masak nasi lemak dengan telur dinosaur! Hah, biar terkejut anak-anak. Mesti diorang suka.”
Teruja tengok telur ayam yang bercorak cantik macam ni kan. Inilah telur dinosaur Retakka namanya. Hehe.

Saja-saja sesekali buat di rumah untuk ceriakan anak-anak pun best jugak kan.

Jom tengok cara buat telur dinosaur yang dikongsikan oleh Puan Suriaty Abd Talib ini. Mudah sangat!

Bahan-bahan

Telur ayam
Pewarna makanan

Cara-cara
1. Rebus Telur
Mula-mula rebus telur keras macam biasa. Ikut kitalah nak berapa biji.

2. Retakkan Kulit Telur
Lepas dah siap rebus tu biar telur sejuk sekejap.
Kemudian bila agak-agak dah boleh pegang, pecahkan sikit kulitnya bagi retak.

69934103_356936841920661_529182714381729792_n

3. Golekkan Dengan Pewarna
Bubuh pewarna pada pinggan / mangkuk dan golekkan telur retak tadi.
Cara nak bubuh pewarna dan golekkan telur tu boleh tengok dalam video pendek di bawah ni.
69844616_932711070409878_5172593139373834240_n
Tunggu pewarna kering sikit dan bolehlah kupas kulit telur tu nanti.

Siap!
Beginilah hasilnya….

Wah, serius mudah je kan? Kalau buat ni mesti anak teruja nak makan.
Bagi yang ada banyak pewarna dekat rumah, bolehlah cuba buat warna lain atau campur jadi warna-warni.
Memang sesuai sangat kalau anak-anak tu jenis suka dengan dinosaur. Bila dah jadi elok macam ni. Kita pun rasa sayang nak makan kan? Hihi.
Jadi apa tunggu lagi, selamat mencuba!

*Cara buat telur dinosaur ini dikongsikan oleh Puan Suriaty Abd Talib menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


Cara Buat Telur Masin Homemade, Cantik & Masak Elok!

Selain telur mata, telur rebus dan telur dadar, antara jenis telur yang selalu menjadi ‘peneman’ hidangan lauk kampung dan nasi kandar adalah telur masin. Mungkin ramai dalam kalangan kita yang menggemari telur masin khususnya telur merahnya kerana mempunyai rasa lebih unik dan enak.
Telur masin ini sebenarnya mudah sahaja untuk dibuat secara homemade, yang penting anda kena tahu teknik supaya kejadiannya elok!

Baca juga: Panduan Beli Buah & Sayur Kena Tahu Dari Negara Mana, Elak 2 Negara Ini!
CARA BUAT TELUR MASIN HOMEMADE, CANTIK & MASAK ELOK!

BAHAN-BAHAN

– 5O biji Telur Itik (*cuci bersih dan jemur hingga betul-betul kering).
– 5OO gram garam kasar.
– 1.5 liter air.
– 2 helai daun pandan.
– Bekas berpenutup.

CARA MEMBUAT:
1. Masak air, garam dan daun pandan hingga betul-betul mendidih dan sejukkan (pastikan betul-betul sejuk iya).
2. Masukkan telur itik ke dalam bekas dan tuangkan air garam yang dimasak.
3. Tutup kemas-kemas dan jeruk lebih kurang 2 minggu (14-15hari).
4. Setelah 2 minggu boleh try rebus dulu..
– Kalau belum cukup masin boleh tambah 3, 4 hari lagi.
5. Kalau dah cukup masin boleh toskan air garam. SIAP!

Selamat mencuba!
P/s: Mak-mak bolehlah cuba buat sendiri telur masin ini sendiri di rumah. Lebih jimat, puas hati dan tak perlu ragu-ragu dah dengan kebersihan telur.
Sumber: Raja Amanina via Zeff Zeqh


Cara Buat Telur Sarang Macam Di Restoran, 2 Minit Dah Siap!

Telur sarang merupakan antara tarikan lain selain membuat telur dadar dan telur mata kerbau. Kebanyakkan telur sarang ini dimakan bersama laksa seperti apa yang telah viral sebelum ini. Namun, ramai yang dah mencuba untuk membuat telur sarang tapi tak menjadi! Jadi, jom ikut cara ini supaya anda boleh dapat telur sarang macam yang dipesan di kedai makan.
Cara buat Telur sarang macam di kedai
Bahan-bahan
Telur sebiji

2 stgh sudu besar air putih/paip
Garam pink sikit kalau nak.

Minyak yang banyak .

Kuali

Cara-caranya
-Panaskan kuali dengan api yang besar sangat, tuang minyak yang banyakkk. Biar sampai berasap (tipu je).

-Kacau telur, masukkan air, kacau lagi dengan kelajuan angin membelah lautan sampai berbuih-buih telur uols.

-Lepas tu tuang telur dalam minyak yang panas, tarik  mangkuk tu tinggi-tinggi setinggi Burj tower supaya telur tu jatuh dengan tali halus dalam kuali dan menghasilkan letusan gunung berapi lalu merebak ke seluruh minyak.
-Tutup api besar/kecilkan api. Sila tunggu dengan sabar sambil buat air teh o boleh cicah biskut hupseng.

-Bila dah nampak tepi garing, boleh terbalikkan.
-Sila tuggu dengan kesabaran lagi. .
-Terbalikkan lagi skali bila dah garing. Angkat dan toskan.

-Kalau tak suka telur garing sangat, boleh reduce cooking time.
Video penuh.

teloq
Sumber : Alia Ismail


“Alahai, hari ni cair sangat pulak telur separuh masak ni. Semalam terlebih masak, dah jadi telur keras pulak. Ish, tension tension. Macam mana nak bajet bagi gebu elok je, macam dekat kedai tu?”
Mesti ramai yang suka makan telur separuh masak untuk sarapan kan? Perasan tak, kalau kita makan yang di kedai tu, teksturnya memang elok. Gebu je, tak cair sangat dan tak keras macam telur rebus.

Tapi bila kita cuba buat sendiri dekat rumah, susahlah pula nak mengagaknya. Kadang-kadang tu bila buat ada saja yang tak kena… Ada yang cair sangat sampai rasa mentah, ada yang terlalu masak dan tak dapat nak cicah dengan roti bakar. Frustnya!
Walaupun nampak senang, nak buat telur separuh masak ni pun ada tekniknya. Di sini kami nak kongsikan cara yang paling simple dan insha Allah tak mengecewakan anda. Ramai dah cuba dan memang menjadi.

Jom kita tengok cara buat telur separuh masak yang perfect di bawah.

Cara Buat Telur Separuh Masak Macam Dekat Kedai. Tak Keras, Tak Cair, Gebu Je!
1. Didihkan Air
Mula-mula, rebuskan air dalam periuk. Pastikan kuantiti air mencukupi sampai dapat menutupi keseluruhan telur yang kita akan bubuh kejap lagi.
Mana yang student U tak ada periuk dan dapur bolehlah juga masak air guna cerek air sampai mendidih.

2. Tutup Api, Masukkan Telur
Bila air dalam periuk tadi dah menggelegak, tutupkan api gas.
Lepas tu baru masukkan telur yang dah dibasuh.

3. Set Timer 7 Minit
Bahagian ni paling penting sebab ramai yang leka bila masak telur separuh masak.
Bukan apa, kalau kita agak-agak je masanya potensi untuk terlupa tu memang tinggi. Jadi kalau nak selamat, setkan masa guna handphone 7 minit.

Sambil tu korang bolehlah bancuh kopi ke, bakar roti, atau bersiap pakai tudung untuk ke pejabat.
4. Siap!
Bila timer tu dah bunyi, cepat-cepat angkat telur tu keluar dari periuk. Lalukan dengan air paip supaya taklah panas sangat masa nak pecahkan nanti.

Lepas tu, apa lagi. Pecahkan dan makanlah!
Hasilnya insha Allah sebiji macam telur rebus dekat kopitiam.

Ni yang kami dah cuba sendiri.
Tengok, jadi kan?

Bubuh Kicap & Serbuk Lada Hitam, Sedapnya…
Memang lazat tak terkata bila dapat cicah dengan roti bakar. Nak bagi kaww, bubuhlah kicap dengan serbuk lada hitam sikit. Fuh, hirup macam tu saja pun sedap!
Senang kan? Peminat tegar telur separuh masak lepas ni tak payahlah order dekat kedai lagi. Lagi jimat makan dekat rumah kan? Selamat mencuba ya.


Cara Buat Tempe Homemade, Dijamin Menjadi & Rangup Guna 3 Bahan Ini

Siapa suka makan tempe? Memang sedap makan sambal tempe bersama nasi panas. Biasanya, nak dapatkan tempe di luar agak sedikit susah kerana tidak ramai yang menjualnya. Kalau ada pun, harganya agak sedikit mahal.
Jadi, apa kata anda buat sendiri sahaja tempe di rumah. Prosesnya mudah dan hanya memerlukan 3 bahan penting sahaja. Jom kita cuba cara yang dikongsi oleh Norlaila Dlaila di laman Facebook sehingga menerima 15K share. Wah!

Baca juga: Resepi Biskut Lemak Tumis Telur, Menu ‘Rare’ Untuk Sarapan
CARA BUAT TEMPE HOMEMADE, DIJAMIN MENJADI & RANGUP GUNA 3 BAHAN INI

Cara buat tempe confirm jadi.

Anggaran sukatan:

1 kilo kacang soya
1 sudu ragi
1 sudu tepung jagung

Cara penyediaan:
1. Mula-mula rendam kacang soya selama 5 jam.
2. Kemudian, rebus kacang selama 25 minit tutup api biarkan kacang soya tu terendam semalam dalam air rebusan tu.
3. Buang air rebusan tu basuh kacang soya sambil diramas-ramas untuk buang kulitnya. Bilas beberapa kali sampai kulitnya habis semua.
4. Rebus lagi kacang soya selama 25 minit.

5. Tos kan airnya dan pastikan kacang soya dikeringkan sampai betul-betul kering (tak perlu bilas)
6. Dah kering gaulkan kacang soya dengan ragi dan tepung jagung. Ragi tu beli dekat Shoppe RM4 100 gm. 100gm tu boleh 2 kali buat tempe.

7. Kemudian, masukkan dalam plastik di seal lepas tu dicucuk-cucuk dengan lidi.(Kalau nak tempe gemuk letak padat-padat)

8. Simpan tempe di tempat gelap dan panas selama semalaman.
9. Jangan ditindan-tindan ye. Letak satu-satu dalam bakul dan tutup dengan surat khabar pun ok. Ikut betul-betul cara di atas. Insha Allah menjadi, dah boleh buat busines tempe.

Selamat mencuba! Hanya menggunakan 3 bahan sahaja. Mudah kan?
Sumber: Facebook Norlaila Dlaila


Cara Buat Temujanji HIV Test Di Klinik Kerajaan Secara Online Guna MySejahtera, Laju!

Bagi pasangan yang bakal melangsungkan perkahwinan, anda perlu menyelesaikan beberapa tugas yang penting dahulu bagi membolehkan anda ke peringkat seterusnya. Beberapa jenis borang dan saringan kesihatan termasuk ujian saringan HIV juga perlu dilengkapkan. Namun, tidak ramai dalam kalangan kita yang tahu bahawa anda boleh buat temujanji HIV test di klinik kerajaan secara online sahaja menggunakan MySejahtera. Lebih laju dan menjimatkan masa!
Baca juga: Cara Semak Status Perkahwinan & Rekod Jenayah Pasangan Sebelum Kahwin

BORANG PERMOHONAN UJIAN SARINGAN HIV PRA PERKAHWINAN
Macam mana nak buat HIV test dekat Klinik Kerajaan? Tanya member diorang boleh cakap, takpe kau pergi je KK nanti cakap nak buat HIV test kahwin. Not. Adalah dimaklumkan bahawa nak buat HIV test ada masa dan perlu buat online booking ya. This is what I learnt.
Borang ujian HIV.

Ni borang untuk buat HIV test. Bring this form for you HIV test ye kawan-kawan. Wajib bagi yang ada No. rujukan. Booking tu untuk SEORANG bukan SATU PASANGAN. Maksudnya kalau nak pergi berdua, buat dua booking. Ada faham?

3 salinan borang tu:
1. Satu untuk rekod klinik
2. Dua untuk submission ke PAID
Dah sampai kat Klinik Kesihatan, benda pertama kena tunjuk appointment dan ambik number. Mestilah terfikir, ambik number terus saringan kan? Tak jugak ye.
Ambik number tu untuk proses pendaftaran dan bayaran. Ready IC dan borang nanti kaunter nak check. Bila dah daftar dah bayar barulah pergi ke bahagian saringan. Bayaran saringan HIV adalah sebanyak RM1 sahaja!

Nanti PPK akan buat saringan HIV. Sebelum dia buat saringan tu, dia akam counsel tamya sexual history, our risk di skala berapa, apa kita faham pasal HIV, macam mana dia berjangkit etc.
Test kit dia pakai tu rapid test macam kita test covid. Cucuk jari, a few drops. Done. Dah habis buat test, tunggu lagi kat luar untuk processing of forms. Takdelah lama sangat pun the whole process dari sampai klinik untuk register -> dapatkan forms.

We got in at 7.30 am, and got out at 8.30 am. Settled.
RUPANYA DAH BOLEH BOOK APPOINTMENT KLINIK MELALUI MYSEJAHTERA
Since sekarang kena booking appointment pakai MySejahtera, let me break it down for you.
1. Buka my sejahtera dan akan nampak page first, tekan dekat appointment.

2. Pilih buat appointment untuk siapa, in this case pilih untuk diri sendiri.

3. Scroll bawah sekali akan jumpa Pre Marital Screening/ Saringan HIV pra perkahwinan. Tekan situ.

4. Ada ruang kosong, boleh search ikut kawasan or kalau ada specific KK letak je nama.

5. Akan keluar nama KK, klik dekat nama.
Ikut klinik kesihatan kawasan anda.
6. Pilih hari dan masa. Done.

*Jangan lupa ya bakal pengantin semua!
Sumber: Twitter @xatyrosdi, Says


Resepi Tauhu Jepun Homemade Hanya Guna 3 Bahan, Confirm Lembut!

Tauhu lembut atau juga dikenali sebagai tauhu Jepun merupakan antara bahan utama yang sering di masak untuk si kecil. Sebenarnya, tauhu lembut ini sangat senang untuk dibuat di rumah kerana ia hanya memerlukan tiga bahan. Jadi, wanita ini telah kongsi cara membuat tauhu lembut dengan mudah, lepas ni tak perlu beli dah.
TAUHU LEMBUT (TAUHU JEPUN)

Tauhu ini bukan saja sering menjadi kegemaran orang dewasa, malah kanak-kanak juga menyukainya. Oleh itu, para ibu sering memasukkan tauhu ke dalam makanan si kecil. Bukan itu saja, tauhu ini mempunyai khasiatnya yang tersendiri dan pastinya selamat untuk dinikmati anak-anak.
BAHAN-BAHAN:

Cuma guna 3 bahan sahaja

5 biji telur
2 sudu tepung jagung
Air soya 150 ml
CARA-CARA:
Campur semua bahan, kisar secara perlahan . Tapis & masukan ke dalam acuan untuk di kukus.

Kukus selama 25 minit ..Sejukan sebentar ..Keluarkan dari acuan setelah disejukan ..

Potong-potong & celup dalam telur.

Goreng & siap!

Senang kan? Selamat mencuba!
Sumber: Nooramin Munirah Asgnari


Cara Buat Topping Kek Coklat Leleh, Cantik Berkilat Guna 4 Bahan Je!

Kek coklat merupakan kek kegemaran ramai dan sentiasa menjadi pilihan hati tanpa mengira usia. Lagi-lagi buat anak di rumah, hari-hari mereka mahu makan kek coklat.
Mudah sahaja sebenarnya untuk membuat kek coklat tetapi toppingnya haruslah menjadi supaya rasanya sesuai dipadankan dengan kek coklat tersebut. Ada banyak cara boleh dicuba untuk membuat topping kek coklat, ini salah satu cara mudah boleh dicuba kerana hanya menggunakan 4 bahan sahaja.

Baca juga: Teknik Rahsia Ayam Goreng Garing Guna Air Fryer, Tak Payah Letak Setitik Minyak Pun!
CARA BUAT TOPPING KEK COKLAT LELEH, CANTIK BERKILAT GUNA 4 BAHAN

Nak tahu macam mana? Ikuti perkongsian pengguna Facebook di bawah. Rugi kalau tak cuba!

Bahan-bahan diperlukan:

1/2 cawan serbuk koko
1/2 cawan susu pekat
1 sudu makan mentega atau minyak jagung
3 sudu makan susu cair

Cara penyediaan:

– Semua bahan di atas campur dalam periuk. Masak atas api kecil sehingga likat.
– Sejukkan. Dah sejuk masukkan dalam plastik bentuk kun. Gunting hujung dia dan paipkan atas kek coklat moist. Selamat mencuba.

*Confirm kek coklat lebih sedap. Anak-anak pun pasti suka menikmatinya sambil menonton televisyen.
Sumber: Facebook Dyzah Sulaiman


Cara Buat Ujian Kehamilan Dengan Tepat (Check UPT Test Positif / Negatif)

“Excitednya nak check mengandung ke tak… Macam mana cara nak buat ujian kehamilan guna UPT test ni? Positif ke negatif kalau samar macam ni ye?”
Disebabkan terlalu teruja, ada juga wanita yang menganggap dirinya mengandung bila badan terasa ada perubahan atau tekak rasa loya tanpa melakukan ujian kehamilan terlebih dahulu.

Bagi wanita yang sedang ikhtiar untuk mengandung, sebaiknya lakukanlah ujian kehamilan terlebih dahulu dan jangan hanya membuat anggapan melalui perubahan yang dirasakan.
Baca juga: 11 Cara Mudah Hamil Untuk Wanita & Pasangan Berkahwin – Dr Hamid Arshat

Sekarang di pasaran terdapat banyak jenama alat ujian kehamilan yang dijual.

Cara Buat Ujian Kehamilan
Ujian kehamilan direka untuk mengukur kadar hormon hCG dalam wanita, iaitu hormon yang dirembeskan oleh sel yang akan berkembang menjadi plasenta.
Sekiranya anda hamil, tahap hormon hCG akan meningkat dengan apabila persenyawaan berlaku.
Bagi menguji kehamilan di rumah, anda boleh lakukan ujian urin dengan alat ujian kehamilan khas.
Waktu Paling Tepat Untuk Buat Ujian Kehamilan
Waktu yang paling sesuai untuk melakukan ujian ialah sebelum kitaran haid seterusnya sampai.
Jika anda dapati haid lambat daripada biasa, maka anda disarankan untuk buat ujian.
Untuk dapat keputusan yang lebih tepat, anda boleh buat ujian 2 minggu selepas tarikh yang sepatutnya datang haid.
Jika anda tak mahu tunggu, anda juga boleh lakukan ujian kehamilan seminggu selepas hubungan intim.
Biasanya, tubuh memerlukan 7 hingga 12 hari selepas persenyawaan untuk meningkatkan kadar hCG sekiranya hamil.
Ada juga orang kata lebih baik buat ujian kehamilan selepas bangun pagi kerana kepekatan urin yang tinggi.
Namun, anda tak semestinya lakukannya pada pagi hari kerana hormone hCG akan sentiasa tinggi jika anda hamil tak kira waktu.
Kredit: Pinterest

Jenis-Jenis Alat Ujian Kehamilan & Cara Penggunaan
Terdapat banyak jenama bagi ujian kehamilan atau UPT (urine pregnancy test) yang ada di pasaran.
Namun, ada tiga jenis alat ujian kehamilan yang biasa digunakan.

1. STRIP UPT
UPT jenis strip adalah antara alat ujian kehamilan yang paling murah di pasaran.
Harganya sekitar RM 4.00 hingga Rm 7.00 sebungkus. Biasanya orang beli ini dan simpan sebagai stok disebabkan harganya yang murah.
Cara penggunaan:

Takung sedikit urin dalam bekas kecil. Bagi UPT jenis strip, ada jenama yang sertakan bekas atau cawan kecil sekali.
Letakkan bekas takungan di atas permukaan rata. Celupkan strip UPT lebih kurang dalam 5 saat.
Tunggu dalam 5 hingga 10 minit untuk keputusan.

Cara Baca Keputusan :

Dua jalur = Mengandung (positif)
Satu jalur di garis C (control line) = Tak mengandung (negatif)
Tak keluar jalur = Kena buat ujian lagi sekali sebab strip tak tunjukkan keputusan (invalid).

2. UPT Kaset
UPT jenis kaset ini pula rekaannya lebih tahan lasak dan lebih selesa untuk digunakan. Hanya titiskan urin pada tempat yang disediakan.
Sesetengah jenama juga sediakan bekas urin untuk memudahkan penggunaan. UPT jenis ini juga didatangkan dengan penitis. Harganya sekitar RM 8.00 hingga RM 15.00.
Cara penggunaan :

Kumpulkan urin pada satu bekas kecil.
Ambil sedikit urin menggunakan penitis yang sediakan dan letakkan dalam 5 titisan ke tempat yang disediakan.
Setelah dititiskan, letakkan kaset UPT pada permukaan rata.
Tunggu keputusan pada paparan skrin.

Cara Baca Keputusan :

Dua jalur = Mengandung (positif)
Satu jalur di garis C (control line) = Tak mengandung (negatif)
Satu jalur di garis T atau tiada garis muncul = Kena buat ujian lagi sekali sebab strip tak tunjukkan keputusan (invalid).

3. Midstream UPT
UPT jenis midstream ini pula ada yang paling canggih di pasaran. Harganya juga jauh lebih mahal, sekitar RM 40.00 ke atas.
Ada 2 jenis UPT midstream iaitu digital dan bukan digital. Fungsinya sama macam alat ujian kehamilan yang lain, tapi apa yang istimewanya UPT midstream digital boleh beri keputusan termasuk dengan kiraan minggu kehamilan.
Cara Penggunaan :

Letakkan urin di hujung strip
Letakkan alat ujian kehamilan di permukaan rata.
Tunggu keputusan keluar.

Cara baca keputusan menggunakan midstream juga lebih mudah namun ia bergantung kepada jenama yang digunakan.
Ada yang tunjukkan keputusan ‘Pregnant’ atau ‘Not Pregnant’ , ada yang keluar dua jalur atau simbol positif ‘+’ tanda hamil.

Kalau nak tahu usia kandungan, kena tunggu lama sikit baru keluar jika anda didapati hamil.
Alat Ujian Kehamilan Mana Yang Paling Tepat?
Kebanyakan alat UPT di pasaran sering menarik pelanggan untuk membeli dengan menjanjikan 99% ketepatan jika digunakan dengan betul.
Sebenarnya, alat UPT yang paling berkesan ialah yang boleh mengenalpasti kadar hormon pada kepekatan rendah.
Ini membuktikan yang alat tersebut lebih sensitif pada kandungan hCG dalam urin. Tak kiralah jenis apa pun.
Contohnya, alat UPT yang boleh mengenalpasti kadar hormon pada 20mlU/ml adalah lebih tepat berbanding alat yang boleh mengesan pada kadar hormone 50 mlU/ml.
Semakin kecil nilai hCG yang boleh dikenalpasti, semakin tepat alat ujian tersebut. Biasanya pada awal kehamilan hormon hCG tidak begitu tinggi.
Oleh sebab itu, ada yang perlu buat ujian beberapa kali atau perlu tunggu dalam 2 minggu selepas hari yang sepatutnya datang haid.
Dengan alat UPT yang dapat menguji kehamilan dengan kadar hormon hCG rendah, ujian yang anda buat akan lebih tepat walaupun pada awal usia kehamilan.
Anda disarankan untuk membeli alat ujian kehamilan di farmasi terdekat dengan sensitiviti sekurang-kurangnya 25mlU/ml.
Jika anda dapati mengandung setelah jalani ujian dan mengalami simptom-simptom mengandung yang jelas, dapatkan rawatan susulan dengan doktor bagi menjamin kesihatan anda dan kandungan.


Cara Buat Wet Food Untuk Anak Kucing, Lebih Jimat & Meow Pun Sihat!

Bagi anda yang memelihara binatang peliharaan seperti kucing, sudah pasti telah bersiap sedia dengan pelbagai keperluan untuk memastikan anak kucing sentiasa sihat dan gebu. Selain memberikan anak-anak kucing dengan makanan kering, anda juga dinasihatkan memberi makanan basah atau wet food kepada mereka supaya sistem penghadaman pun lancar. Tapi, mahal juga wet food yang dijual di pasaran kalau selalu nak kena beli kan?
Jangan risau, anda sekarang dah boleh buat wet food untuk anak kucing sendiri di rumah. Bahan-bahan yang digunakan pun tak susah dan mudah didapati. Yang paling penting sekali adalah lebih menjimatkan!

Baca juga: Kucing Jiran Berak Merata, Pemilik Kucing Boleh Didenda RM1000!
Cara Buat ‘Wetfood’ Untuk Anak Kucing

Memang banyak JIMAT bila buat sendiri makanan kegemaran anak bulus. Dapat banyak dah tahan berminggu-minggu.
Bahan pun senang dan sangat mudah nak buat.

Bahan-bahan

– Ikan tongkol / tuna / ayam
– Carrot
– Agar2 tali
– Vitamin Kucing (https://shope.ee/8KDbCJXeSo)
STEP 2

– Bersihkan ikan dan rebus dalam periuk sehingga masak..
STEP 3

-Asingkan isi ikan dari tulang. Kalau guna ikan lebih kecil..boleh blender sekali tulang dan tapis.
STEP 4

-Blender isi ikan tadi dengan carrot menggunakan air rebusan ikan sehingga hancur atau separuh hancur
STEP 5

-Dah hancur tuangkan isi tadi ke dalam lebihan air rebusan. Hidupkn api dan masak seketika.
STEP 6

-Masukkan separuh sahaja agar-agar tadi..separuh lagi boleh simpan untuk minggu hadapan. 1/2 agar2 = 1kg ikan/ayam
STEP 7

-Masak agar-agar tadi sehingga hancur..Dah hancur boleh tutup api.
STEP 8

-Tuang isi agar-agar tadi dalam bekas. Tunggu suam-suam kuku kucing.
STEP 9

-Agak-agak dah suam-suam kuku kucing…bolehlah letakkan sikit vitamin kucing. Sukat yee cukup 0.5ml taknak letak pun xpa, pilihan.
Tadaaa siap 4 bekas = 1 minggu

1 hari 5-6x makan (3 sudu besar) Kos anggaran lebih kurang RM13- RM15. Selamat mencuba!
Sumber: Azran Dugoh


Cara Buat Wet Food Untuk Si Bulus Guna 3 Bahan, Confirm Gemuk & Gebu Gebas!

Buat pencinta kucing atau ‘si bulus’, penjagaan makanan yang betul dan berkhasiat akan menjadikan kucing yang dipelihara menjadi sihat dan gemuk. Pemberian makanan basah atau wet food untuk kucing peliharaan adalah amat digalakkan supaya kucing anda mempunya bulu yang lebat. Mestilah anda tak nak tengok bulu kucing kesayangan asyik luruh sahaja kan?
Oleh itu, berikut merupakan perkongsian resepi makanan wet food untuk anak-anak kucing di rumah supaya lebih gemuk dan gebu! Bahan-bahan pun tak susah untuk didapati di pasaran.

Baca juga: Cara Paling Mudah Tanam Daun Sup, Kena Beli Yang Banyak Akar Baru Menjadi!
Bahan – Bahan buat wet food kucing
Rahsia dan tips berserta resipi untuk Si Bulu jadi lebih gemuk dan gebu gebas! Memang sangat jimat bila buat sendiri makanan kegemaran Si bulus. Dapat banyak pastu tahan berminggu-minggu dan boleh tukar-tukar atau campurkan dengan wet food yang dah ready in market. Bahan pun senang dan sangat mudah nak buat.

– Ikan Sardin
– Dada Ayam
– Labu Manis
– Kuning Telur
– Bahan WAJIB ada untuk kucing CONFIRM bulu lagi gebu, berkilat dan gemok https://shope.ee/1VPNxOWdjU

Cara Buat ‘Wetfood’ Untuk Anak Kucing Anda
STEP 1

– Buang perut ikan dan cuci bersih
– Isi ayam dipotong dadu
– Labu manis di potong kecik/dadu
STEP 2

– Masukkan ikan, labu dan dada ayam dalam periuk
– Masukkan air hingga bahan tenggelam
STEP 3

– Apabila semua bahan dan masak, keluarkan semua bahan
– Asingkan isi ikan dari tulang
– Kisar semua bahan rebusan dan masukkan telur kuning
– Jangan lupa, masukkan sekali air rebusan tadi dan kisar semua bahan sehingga separuh hancur

– Untuk lebih mudah dapatkan hasil kisaran separuh hancur korang boleh guna ni  https://shope.ee/89wHuB2nYW
STEP 4

– Keluarkan semua bahan yang dah di blender tadi ke dalam bekas untuk disimpan dan ready untuk dihidangkan kepada Si Bulu anda.
– Boleh hidang di dalam bekas ni supaya lebih senang Si Bulu nak makan. Bila dah makan wetfood, bende WAJIB ni kena bagi sebulan sekali

Sumber: IrwanAli Azzuri


Cara Buat ‘Wetfood’ Untuk Anak Kucing Di Rumah, Barulah Gebu Dan Sihat!

Siapa merupakan peminat kucing? Buat anda yang memelihara kucing di rumah, pasti anda menyediakan makanan yang berkhasiat untuk kucing-kucing kan? Ternyata, harga makanan kucing yang dijual di pasaran agak mahal juga kalau anda memelihara kucing yang banyak di rumah. Boleh lari bajet bulanan nanti. Jadi, salah satu inisiatif yang boleh diambil adalah untuk menyediakan wet food secara homemade untuk kucing anda! Barulah kucing sentiasa sihat dan bulu pun cantik.
Step 1
Ikan tongkol/tuna/ayam 1kg
Carrot
Agar-agar tali
Vitamin kucing (pilihan)

Step 2
Bersihkan ikan dan rebus dalam periuk sehingga masak

Step 3
Asingkan isi ikan dari tulang. Kalau guna ikan lebih kecil..boleh blender sekali tulang dan tapis.

Step 4
Blender isi ikan tadi dengan carrot menggunakan air rebusan ikan sehingga hancur atau separuh hancur

Step 5
Dah hancur tuangkan isi tadi ke dalam lebihan air rebusan. Hidupkn api dan masak seketika.

Step 6
Masukkan separuh sahaja agar-agar tadi..separuh lagi boleh simpan untuk minggu hadapan. 1/2 agar2 = 1kg ikan/ayam

Step 7
Masak agar-agar tadi sehingga hancur..Dah hancur boleh tutup api.

Step 8
Tuang isi agar-agar tadi dalam bekas. Tunggu suam-suam kuku kucing.

Step 9
Agak-agak dah suam-suam kuku kucing…bolehlah letakkan sikit vitamin kucing. Sukat yee cukup 0.5ml taknak letak pun xpa, pilihan.

Tadaaa siap 4 bekas = 1 minggu
1 ari 5-6x makan (3 sudu besar)
Kos anggaran lebih kurang RM13- RM15

Selamat mencuba!
Sumber :Lina Ramlan


Cara Buat Yat Yat Goreng Kunyit Viral, Sedap Rasa Macam Baby Crab!

Kewujudan Yat Yat atau ibu remis baru sahaja diketahui oleh orang ramai. Haiwan itu berbentuk seperti kutu namun lebih kecil dan bercengkerang seperti udang dipercayai daripada spesis Sand Flea atau Crab Mole. Yat Yat tinggal di dalam pasir dan sesiapa yang mencari siput remis pasti akan terjumpa haiwan tersebut.
Kelihatan agak pelik dan mengelikan tetapi sebenarnya ia mempunyai rasa yang enak meskipun hanya digoreng kunyit seperti perkongsian Siti Fareezan Hanafiah di laman Facebooknya. Wah, macam nak cuba cari je. Menarik!

Baca juga: Resepi Bergedil Biskut, Snek Minum Petang Lain Daripada Lain!
CARA BUAT YAT YAT GORENG KUNYIT VIRAL, SEDAP RASA MACAM BABY CRAB
Viral hari tu. Try la pergi cari sebab macam teringin nak makan. 1st time makan. Rasa macam ketam lembut/baby crab+udang.

Lokasi: Teluk Senangin Perak

Nama lain: Yat yat/ ibu remis/ mole crab etc
Nama saintifik : Emerita (genus)
Cara cari: Guna penapis sayur
– Macam-macam size ada. Agak susah nak cari Yat Yat ni. Dia punya lari laju macam kutu.

– Cari Yat Yat terjumpa pula remis.

– Try goreng kunyit jela.

– 1st time makan. Rasa menarik, rupa seram sikit.

Nampak macam seram tapi sedap rupanya. Boleh la lepas ni weekend pergi cari Yat Yat ni. Buat goreng makan dengan nasi pun sedap.
Sumber: Facebook Siti Fareezan Hanafiah


Cara Buat Yong Tau Foo Sama Macam Pasar Malam Tapi Versi Diet

Kalau sebut pasar malam, pasti yong tau foo antara juadah utama yang kita akan beli. Dicicah bersama sos pekat atau sup membuatkan yong tau foo lebih digemari ramai dan popular.
Bagi anda yang sedang diet, pengambilan yong tau foo kena kurangkan kerana ia merupakan makanan berproses. Jadi, apa kata cuba resepi yong tau foo versi diet atau rendah kalori sesuai untuk yang mengamalkan gaya hidup sihat. Jom tengok!

Baca juga: Resepi Karipap Gergasi Versi Diet. Inti Penuh & Rendah Kalori!
CARA BUAT YONG TAU FOO SAMA MACAM PASAR MALAM
Rasanya resepi yong tau foo yang biasa memang banyak dikongsikan. Saya nak share resepi yong tau foo sayur untuk yang amalkan pemakanan rendah karbo/keto. Alhamdulillah musim hujan ni ada yong tau foo dan sup, memang melegakan.

Bahan-bahan:
– 1 biji peria (potong kepingan, buang isi tengah)
– 1 biji terung (potong kepingan ½ inci, belah tengah supaya boleh diletakkan inti (dikapit) di tengah-tengah)
– 5 biji cili merah (belah tengah)
– 5 biji cili hijau (belah tengah)
– 6 biji kacang bendi (belah tengah)
– Tauhu kering (belah tengah)
– Kangkung (optional, untuk dicelur)
Bahan inti:
– 400-500g isi ikan/ayam (saya guna isi ikan kembung)
– Garam pink himalaya secukup rasa
– 1 sudu kecil serbuk lada putih
– 1 sudu kecil serbuk lada hitam
– ½ sudu kecil xanthan gum (optional, sebagai pelekat, tak letak pun okay je)
– 1 tangkai daun sup/bawang -hiris halus
– 2 sudu besar cili merah dicincang
Cara-cara penyediaan:
1. Blend kan isi kan dalam food processor/blender. Kemudian gaulkan semua bahan sehingga sebati.
2. Masukkan inti dalam sayuran yang dipotong dan tauhu kering.
3. Goreng sebentar dalam minyak panas. Nak kukus atau rebus pun boleh juga.

Bahan sos:
– 2 cawan cili blend/giling
– Sedikit air
– Sedikit tamari sauce/liquid aminos (pengganti kicap)
– 1 sudu kecil garam pink
– 1 sudu besar sweetener/lakanto/air monk fruit
– 1 sudu besar acv/cuka
– Sedikit minyak kelapa
– Sedikit mushroom seasoning (optional)
*Sosnya kurang gelaplah sebab kita tak guna kicap biasa/sos tiram. Boleh kukus atau goreng, rebus dalam sup pun boleh.

Cara-cara penyediaan:
– Tumiskan semua bahan sehingga sedikit garing. Masukkan air. Perasakan garam/gula. Dah siap, tabur bijan.
Makan dengan sup fuchuk/tauhu/sup sayur. Selamat mencuba!
Sumber: Facebook Noorul Izzah Marzuki


Cara Buka Akaun ADAM50 Untuk Bayi Anda

Amanah Dana Anak Malaysia 2050 atau singkatannya, ADAM50 adalah sebuah dana tabungan permulaan yang dikhaskan bagi semua anak Malaysia seperti diumumkan dalam Bajet 2018 yang lalu. Objektifnya adalah untuk menggalakkan budaya simpanan dan pelaburan rakyat Malaysia daripada seawal usia dengan pemberian insentif percuma sebagai modal pelaburan permulaan iaitu sebanyak RM200. Jadi, buat anda yang baru sahaja melahirkan jangan lupa untuk buat akaun ni ya!
CARA UNTUK BUKA AKAUN ADAM50 untuk baby

Yeay! Amanina dah daftar. Khas untuk baby yang lahir tahun 2018 sehingga 2022. Ambil lah peluang ni. Daftar bawak salinan sijil lahir baby je. Lepastu automatik baby dapat rm200 dalam ASNB. Cukup umur 18 boleh bawak keluar.
1. Pegi mana-mana cawangan ASB, lagi baik pegi pejabat ASB terus.

2. Bawak salinan sijil lahir baby dan mykid baby (untuk scan), ic ibu jika nak guna nama ibu, ic ayah jika nak guna nama ayah. BABY tak perlu bawa.

3. Untuk bukak akaun ni, baby tak perlu masukkan duit langsung. Jika kita nak masukkan duit, lagi bagus.
-Amanah Saham Nasional Berhad
Macam Mana Nak Semak Duit Rm200 Masuk Ke Tak?

– Kita semua BOLEH semak duit rm200 tu. Jika akaun baby dibuka atas nama ibu. Ibu wajib ada akaun asb, jadi ibu boleh daftar asb online. So, korang boleh bukak asb online, dalam tu ada lah maklumat pasal akaun asb baby korang dan duit rm200.
Kemudian jika ada duit raya baby, boleh ja masukkan dalam akaun tu. Duit tu akan membiak sebab dalam asb kan. Mestilah ada dividen tahunan. Tup tup bila baby dah 18 tahun, berapa dah duit baby. Nak sambung belajar masuk IPTA, senang! Parents tak sakit kepala, sebab duit dah ada.
Sumber : Shifae Penawar


Tak Payah Dah Beratur Di ASNB Untuk Keluarkan Duit Tabung, Guna Tips Ini Je Senang!

Mungkin ramai dalam kalangan anda yang merupakan pemegang akaun Amanah Saham Nasional Berhad (ASNB). Maklumlah, ini merupakan salah satu tempat penyimpanan wang kecemasan yang amat disarankan. Namun, kalau tiba-tiba hendak keluarkan wang kecemasan ini, sudah pasti anda terpaksa beratur panjang di cawangan pejabat dan mengambil masa sehari. Rupa-rupanya ada cara lain supaya anda tak perlu beratur untuk keluarkan duit urgent ini, hanya guna cara online sahaja!
Baca juga: “Sewa Mahal, Harga Pun Mahal La..”- KPM Minta Lapor Jika Harga Makanan Kantin Sekolah Naik

TAK PAYAH BERATUR DI ASNB UNTUK KELUAR DUIT URGENT LAGI, GUNA CARA NI JE!
Akhirnya tak payah susah payah beratur dekat ASNB untuk keluar duit kalau kita urgent nak guna duit tabung. Anda boleh follow tips ni senang je dan confirm duit selamat dalam bank. First download apps ASNB.
1. Buka apps ASNB kemudian klik jualan balik.

2. Kemudian klik pada ‘harga tetap’

3. Kemudian dia akan keluar bahagian ni. Tekan jumlah pengeluaran yang anda mahukan. Minimum pengeluaran ialah RM100. Kemudian tick pada kotak dibawah.

4. Pastikan nombor akaun telah dikemaskini dan nombor akaun atas nama sendiri untuk digunakan.

5. Kemudian akan keluar bahagian begini. Makna kata proses untuk keluarkan duit telah berjaya tinggal tunggu je duit masuk ke dalam akaun nombor yang berdaftar dalam tempoh masa satu hari bekerja. Selamat mencuba. Semoga urusan korang semua dipermudahkan.

Dah settle!
Sumber: Twitter @kikilalana


Cara Buka Akaun ASBN Online, Tak Payah Ke Kaunter!

Adakah anda ingin membuka akaun Amanah Saham Bumiputera (ASB)? Dahulu urusniaga ASB hanya boleh dilakukan di kaunter berdaftar sahaja, samada di pejabat POS, bank atau cawangan pejabat ASB berhampiran. Tapi, disebabkan oleh wabak endemik ini, pihak ASBN mengambil inisiatif untuk memudahkan orang ramai membuka akaun ASBN secara online sahaja. Tak payah ke kaunter!
Baca juga: Pulangan Dividen Tinggi, Mak Ayah Boleh Buka Akaun Maybank Yippie Seawal Baru Lahir

CARA BUKA AKAUN ASBN ONLINE & MUAT TURUN APLIKASI MyASBN
Untuk membuka akaun ASB secara online, anda seharusnya muat turun dan install aplikasi MyASBN di telefon anda terlebih dahulu. Berikut adalah merupakan pautan aplikasi:
1. Play Store bagi pengguna Android

2.Apple Store bagi pengguna IOS

Setelah anda install aplikasi MyAsbn tersebut, berikut adalah merupakan cara pembukaan akaun ASB secara online:
1. Buka aplikasi MyAsbn anda

2.Pada paparan utama klik pada Daftar
3.Masukkan butiran yang diperlukan
4.Nombor kad pengenalan (MyKad)

5.Nombor telefon (pastikan yang aktif untuk penerimaan kod OTP)
6.Masukkan kod OTP yang terima melalui SMS.
7.Seterusnya isikan semua maklumat peribadi anda termasuk akaun bank. Pastikan nama pemilik akaun bank adalah sama dengan pengenalan diri anda.
8.Kemudian anda dikehendaki untuk melengkapkan dokumen pengistiharan diri dan malumat pekerjaan (bagi tujuan jaringan produk yang sesuai untuk anda).
9.Seterusnya anda dikehndaki untuk membuat pengesahan identiti seperti:

-Mengambil gambar MyKad
-Rakam video swafoto bersama kad pengenalan.
-Sekiranya pengesahan identiti anda diluluskan, anda sudah boleh log masuk akaun MyAsbn anda seperti nama pengguna, frasa keselamatan dan kata laluan yang telah anda daftarkan.

Selesai
NOTA: Anda boleh mulakan pelaburan baharu pertama anda dengan minimum hanya RM10.
Sumber: ASBNmy